lib.az - “17 Yanvar” tariximizdə\n“17 YANVAR” TARIXIMIZDƏ\nAna səhifə > Xəbərlər > “17 Yanvar” tariximizdə\n1807-ci ildə - Napoleon Qacar hökmdarı Fətəli şaha yazırdı ki, Rusiya üzərində qələbə "məni səninlə yaxınlaşdırır", ona görə də Rusiya üzərinə hücum etməyi, Zaqafqaziyanı tutmağı, "Xəzər dənizini ruslardan ötrü bağlamağı" məsləhət görürdü. O, "üç dövlətin əbədi ittifaqını" (yəni Fransa, Qacarlar və Osmanlının ittifaqını) yaratmağa çağırırdı. Fətəli şah öz növbəsində Napoleonun yanına çox zəngin hədiyyələrlə nümayəndə heyəti göndərdi və ittifaq bağlamağı təklif etdi. Nəticədə iki dövlət arasında 1808-ci il yanvarın 21-də müqavilə imzalandı.\n1915-ci ildə - I Dünya müharibəsi gedişində Qafqaz cəbhəsində Türkiyə (Osmanlı) qoşunlarını məğlub edən Rusiya qoşunları oradan İrana (Cənubi Azərbaycana) keçərək Təbrizə yaxınlaşıblar. Üç gündən sonra (yanvarın 20-si) Təbriz rus qoşunları tərəfindən işğal olundu.\n1920-ci ildə - Azərbaycan Cümhuriyyətinin nümayəndələrinin qaldığı "Klaric" mehmanxanasında H.Vilsonun sədrliyi altında admiral Bitti, İngiltərə Xarici İşlər Nazirliyinin nümayəndəsi Robert Vansittart, həmçinin Azərbaycan və Gürcüstan nümayəndələrinin iştirak etdikləri müşavirə keçirildi. Müşavirənin əsas məqsədi bolşevik basqını təhlükəsi qarşısında qalan Azərbaycan və Gürcüstana maddi kömək göstərilməsi ilə bağlı məsələlərin aydınlaşdırılması idi. Bununla belə, iclasda Qafqaza müttəfiq qoşunları vasitəsilə kömək etmək məsələsi müzakirəyə çıxarılmadı. Yalnız hərbi sursat və ərzaq məhsulları göndərilməsi çərçivəsində yardım göstərmək məsələsinə toxunuldu. Admiral Bittinin Azərbaycanın xaricdən kömək almadan Xəzər dənizi sahillərini qorumaq üçün öz hərbi-dəniz qüvvələrini yarada bilməsi sualına Ə.M.Topçubaşov mənfi cavab verdi.\n1926-cı ildə - Tanınmış şairə, əməkdar incəsənət xadimi Mədinə Gülgün (1926-1992) anadan olmuşdur. 1938-ci ildə ailəsi ilə birlikdə Ərdəbil şəhərinə gəlmişdir, Cənubi Azərbaycanda milli azadlıq və demokratiya uğrunda hərəkatın (1941-1946) fəal iştirakçısı olmuşdur.\n1990-cı ildə - Yanvarın 17-dən Bakıda Azərbaycan Kommunist Partiyasının Mərkəzi Komitəsinin binası qarşısında izdihamlı mitinq başlandı, ümumi tətil elan olundu. Tələb edildi ki, Moskva Ermənistanın Azərbaycana ərazi iddialarına qəti son qoysun, imperiyanın Bakıya və ətrafına yığdığı qoşunlar Dağlıq Qarabağa və daim erməni basqınlarına məruz qalan sərhəd bölgələrinə göndərilsin.\n1992-ci ildə - Azərbaycan Respublikasının Ali Sovetin Milli Şurası (1991-1992-ci illərdə qanunverici orqan funksiyasını yerinə yetirən orqan) 20 Yanvarın "Şəhidlər günü" elan olunması haqqında" qanun qəbul edib. Qanuna əsasən, yanvarın 20-si ölkə ərazisində qeyri-iş günü elan olunub.\n1994-cü ildə - Azərbaycan Milli Ordusunun birləşmələri Qarabağ cəbhəsinin Füzuli istiqamətində Ermənistan silahlı qüvvələrinin yenidən hücuma keçmək cəhdinin qarşısını alıblar.\n2001-ci ildə - Avropa Şurası Nazirlər Komitəsi Azərbaycanın təşkilata tamhüquqlu üzv qəbul olunması haqqında qərar qəbul edib.


Tahir Kərimov Salyandakı villasını neçiyə satır? “Beynəlxalq ictimaiyyət Ermənistanla bağlı Kəmaləddin Heydərovun “sağ əli” Rusiyaya qaçdı, Fikrət Fəraməzoğlunun həbsi daha 3 ay uzadılır Bu universitetlərin rektorları dəyişdiriləcək Əli Həsənov Türkiyəyə getdi Dollar bahalaşdı “Qızıl Məryəm”i öldürənlərə YARIM ƏS Trampın qərargahı Klintonu müzakirəyə dəvət edir Bağdadi Mosuldan qaçdı Arxiyepiskop Papanın səfəri zamanı vəfat edib-Gü Bağlanış mərasimi üçün əlavə biletlər olacaq?\n25 İyun 2015 / 11:42 / Baxış sayı: 0 Avropa Oyunları Əməliyyat Komitəsinin rəsmisi hamını maraqlandıran suala cavab verdi.\nAvropa Oyunlarının Bağlanış mərasimi üçün əlavə biletlər satılmayacaq. Bunu bu gün keçirilən mətbuat konfransında Avropa Oyunları Əməliyyat Komitəsinin əməliyyatlar üzrə baş direktoru Saymon Kleq deyib. “Bəli, tədbirə maraq böyükdür. Amma bütün biletlərin satılması o deməkdir ki. bütün yerlər doludur. Buna görə, təəssüflər olsun ki, əlavə biletlər satılmayacaq”, – deyə Saymon Kleq bildiirb.\nO həmçinin qeyd edib ki, sabah 28 minə yaxın tamaşaçının oyunlara baxmağa gələcəyi gözlənilir. 26 iyun Azərbaycan Sİlahlı Qüvvələr Günü – qeyri iş günü olduğundan tamaşaçıların əvvəlki günlərə nisbətən daha aktiv olacağı gözlənilir.\n“Eyni zamanda bu günün yarışlarına bütün biletlər satılıb”, – deyən Saymon Kleq Bakı 2015 Oyunlarının saytına olan marağın da artdığını bildirib. Onun sözlərinə görə, hər gün sayta 6 milyon insan daxil olur. Bu da 23 faiz artım deməkdir.


Ana səhifə » Mədəniyyət » Oksford Universitetinin Nizami Gəncəvi Elmi Mərkəzinin Azərbaycan tərəfindən rəhbəri professor Nərgiz Paşayeva universitetin Şərqşünaslıq İnstitutunun yeni təyin olunmuş müdiri professor Mark Smitlə görüşüb\nOksford Universitetinin Nizami Gəncəvi Elmi Mərkəzinin Azərbaycan tərəfindən rəhbəri professor Nərgiz Paşayeva universitetin Şərqşünaslıq İnstitutunun yeni təyin olunmuş müdiri professor Mark Smitlə görüşüb\nProfessor Robert Hoyland: Oksford Universitetinin Nizami Gəncəvi Mərkəzi bu gün Böyük Britaniyada Azərbaycanı öyrənən rəsmən tanınmış, nüfuzlu və yüksək statusa malik yeganə elmi mərkəzdir\nBöyük Britaniyada işgüzar səfərdə olan M.V.Lomonosov adına Moskva Dövlət Universitetinin (MDU) Bakı filialının rektoru, Oksford Universitetinin Nizami Gəncəvi Elmi Mərkəzinin Azərbaycan tərəfindən rəhbəri, professor Nərgiz Paşayeva noyabrın 5-də universitetin Şərqşünaslıq İnstitutunun yeni təyin olunmuş müdiri, misirşünas professor Mark Smitlə Oksford Universitetinin Qriffit İnstitutunda (The Griffith İnstitute http://www.griffith.ox.ac.uk) görüşüb.\nQeyd edək ki, bu institut Oksford Universiteti ilə yanaşı, dünyanın misirşünaslıq üzrə aparıcı elmi tədqiqat mərkəzlərindəndir. Belə ki, burada Misir fironu Tutanxamonun sərdabasından tapılan arxeoloji materiallar və XIX əsrdə almaniyalı alimlərdən ibarət elmi ekspedisiyanın Misirdə apardığı tədqiqatların hesabatları saxlanılır.\nGörüşdə professor Mark Smit professor Nərgiz Paşayeva ilə tanış olmaqdan məmnunluq hissi duyduğunu ifadə edib. Professor M.Smit Oksford Universitetinin artıq rəsmən qəbul edilmiş bir hissəsi olan Nizami Gəncəvi Mərkəzinin (http://www.orinst.ox.ac.uk/research/ nizami-ganjavi/home) danılmaz əhəmiyyətindən danışıb və Mərkəzin fəaliyyəti üçün göstərdiyi səylərə görə azərbaycanlı alim, professor Nərgiz Paşayevaya minnətdarlığını bildirib. Azərbaycanın və Qafqaz bölgəsinin mədəni irsinin öyrənilməsinin universitetin Şərqşünaslıq İnstitutu üçün mühüm elmi əhəmiyyət kəsb etdiyini qeyd edən professor Mark Smit qısa dövr ərzində Mərkəzin Oksford Universitetində, eləcə də Qərbdə maraqla qarşılandığını diqqətə çatdırıb. O, Oksford Universitetinin elmi pedaqoji heyəti və universitet nəzdində fəaliyyət göstərən digər elmi mərkəzlərin və başqa ali təhsil ocaqlarının indi və gələcəkdə Nizami Gəncəvi Mərkəzi ilə birgə elmi nailiyyətlər əldə edəcəyinə inandığını vurğulayıb.\nÖz növbəsində, Nərgiz Paşayeva professor Mark Smit ilə görüşməkdən məmnun olduğunu, Azərbaycan elmi irsinin dünya elmi müstəvisində təmsil olunmasında yeni səhifə açıldığını və Mərkəzin rəhbəri kimi üzərinə düşən bu ciddi və məsuliyyətli missiyanın həyata keçirilməsindən qürur duyduğunu bildirib. Xüsusilə qeyd edib ki, Oksford Universitetinin Nizami Gəncəvi Mərkəzi müstəqillik illəri ərzində ölkəmizin elm, təhsil sahəsində həyata keçirilən ən ciddi və davamlı beynəlxalq layihədir. Ölkəmizin tarixi və mədəni irsinin beynəlxalq səviyyədə daha geniş tanınması üçün dünya şöhrətli alimlər və tədris ocaqları tərəfindən öyrənilməsinin vacibliyini vurğulayan professor Nərgiz Paşayeva Oksford Universitetinin rəhbərliyinin ona və onun timsalında Azərbaycan elminə göstərdiyi belə yüksək etimada və marağa görə öz minnətdarlığını bildirib. Professor Nərgiz Paşayeva sovet dövründə Azərbaycan elminin belə imkanlardan tamamilə məhrum olduğunu və bu baxımdan yaranmış böyük boşluğun Mərkəz vasitəsilə aradan qaldırılmasının vacibliyini qeyd edib. Bundan əlavə, gələcəkdə Rusiya Federasiyasının nüfuzlu elmi ocaqları - M.V.Lomonosov adına Moskva Dövlət Universiteti, Sankt-Peterburq Universiteti və İstanbul Universiteti ilə sıx əməkdaşlıq planlarının da Oksford Universitetinin Nizami Gəncəvi Mərkəzinin fəaliyyətində nəzərdə tutulduğunu diqqətə çatdırıb.\nSonra professor Nərgiz Paşayeva həmkarları, o cümlədən Nizami Gəncəvi Mərkəzinin işçi qrupunun üzvləri, Oksford Universitetinin Şərqşünaslıq İnstitutunun aparıcı professorları Robert Hoyland və Edmund Herziq, habelə doktor Pol Vordsvors ilə Oksford Universitetinin məşhur Aşmolean Muzeyinin qonaq zalında görüşüb.\nNəinki Birləşmiş Krallığın, eləcə də Avropanın ən qədim və ilk muzeyi olan Aşmolean Muzeyi Oksford Universiteti nəzdində fəaliyyət göstərən muzeylərdən ən məşhuru və böyüyüdür. Muzeydə bəşər tarixi və mədəni irsinə aid bir çox qiymətli eksponatlar saxlanılır və xüsusi şəraitdə qorunur.\nGörüşdən öncə Nizami Gəncəvi Mərkəzinin Böyük Britaniya tərəfindən rəhbəri professor Robert Hoyland professor Nərgiz Paşayevanı Aşmolean Muzeyinin Yaxın Şərq bölməsi ilə tanış edib və burada saxlanılan qədim arxeoloji tapıntılar və nadir tarixi eksponatlar haqqında geniş məlumatlandırıb. 1678-ci ildə təsis edilən Aşmolean Muzeyində eramızdan əvvəl IX minillikdən başlayaraq müxtəlif tarixi dövrlərə dair əşyalar, İntibah dövrünün inciləri, o cümlədən Rafaelə məxsus incəsənət əsərləri, Misir sivilizasiyasına aid nadir arxeoloji tapıntılar, qədim Yunanıstana aid Mineya kolleksiyası, Anqlo-Sakson xəzinələri və dünyanın bir çox maddi mədəniyyət nümunələri sərgilənir.\nGörüş əsnasında işçi qrup tərəfindən Mərkəzin cari fəaliyyətinə dair məsələlər, o cümlədən Oksford Universitetinin alim və mütəxəssislərindən ibarət arxeoloji ekspedisiyanın Bərdədə bu ilin sentyabr ayında başa çatdırdığı qazıntıların ilkin nəticələri barədə geniş müzakirələr aparılıb. Heyətin rəhbəri, Oksford Universitetinin Şərqşünaslıq İnstitutunun doktoru və Brasenose Kollecinin elmi tədqiqatçısı P.Vordsvors aparılan arxeoloji tədqiqatların nəinki Azərbaycan, bütövlükdə Qafqaz bölgəsinin tarix və mədəni irsinin öyrənilməsi baxımından yeniliklər vəd etdiyini diqqətə çatdırıb. Bildirib ki, yaxın gələcəkdə Bərdə Arxeoloji Ekspedisiyasının (BAE) heyəti Bərdə şəhərində aparılmış tədqiqatların nəticələri barədə Oksford Universitetində, daha sonra MDU-nun Bakı filialında geniş elmi hesabat, eləcə də ictimai təqdimatla çıxış etməyi planlaşdırır. O, əldə edilmiş maddi mədəniyyət nümunələrinin ekspedisiyanın ilkin rəyinə əsasən Azərbaycanın tarixi və mədəni irsinin öyrənilməsi baxımından Qərbdə mövcud və məlum olan elmi biliklərə mühüm töhfə verəcəyinə ümidvar olduğunu bildirib.\nQeyd edək ki, doktor Vordsvorsun başçılıq etdiyi arxeoloji ekspedisiya ilə bərabər, Nizami Gəncəvi Mərkəzinin rəhbərləri professor R.Hoyland və professor N.Paşayevanın birgə təşəbbüsü ilə Britaniyanın “Sərhədsiz İrs” (Heritage Without Borders) təşkilatı Azərbaycanda ilk dəfə olaraq mədəni irsin qorunması məqsədilə Bərdə Arxeoloji Ekspedisiyasının işinə cəlb edilib. Bu təşkilat dünyanın müxtəlif bölgələrində bəşəriyyətin mədəni irsinin qorunması üçün aparıcı mütəxəssisləri bir araya gətirir və işlədiyi ölkələrdə aparılan arxeoloji qazıntılar zamanı aşkar edilən maddi mədəniyyət nümunələrinin qorunması və mühafizəsini təşkil edərək, gələcək nəsillərə ötürülməsini təmin edir. Məhz bu məqsədlə Bərdə Arxeoloji Ekspedisiyası çərçivəsində “Sərhədsiz İrs” təşkilatının qəyyumlar şurasının üzvü və rəhbəri, arxeologiya üzrə mütəxəssis doktor Dominika D’arkangelo bu il sentyabrın 15-20-də professor Nərgiz Paşayevanın dəvəti ilə Bakıda və Bərdədə işgüzar səfərdə olub. Doktor D’arkangelo səfər zamanı Mərkəzin arxeoloji ekspedisiyasının Bərdədə apardığı qazıntılar ilə yaxından tanış olub və arxeoloji tapıntıların qorunması və mühafizəsi ilə bağlı heyət üzvlərinə praktiki tövsiyələrini verib. Sonra paytaxtımıza qayıdan doktor D’arkangelo professor N.Paşayeva ilə görüşüb və Bərdə Arxeoloji Ekspedisiyasının işi, xüsusən aşkar edilən maddi mədəniyyət nümunələrinin konservasiyası və saxlanma üsulları haqqında ona məlumat verib. Daha sonra onlar Azərbaycan Tarixi Muzeyində olublar və orada muzeyin rəhbərliyi və işçi heyəti ilə fikir mübadiləsi aparıblar.\nDoktor Vordsvors, həmçinin qeyd edib ki, “Britaniya Şurası” (British Council) təşkilatı da öz növbəsində Bərdə Arxeoloji Ekspedisiyasının işinə maraq göstərir və gələcəkdə bu təşkilatla əməkdaşlıq imkanlarının nəzərdən keçirilməsi arzuolunandır. O, həmçinin vurğulayıb ki, bu günə qədər Bərdə şəhərinin tarixi, onun Qafqaz Albaniyasının mədəni-iqtisadi, hərbi-inzibati mərkəzi olduğu dövrə aid bir sıra məsələlər bəzən yetərli dərəcədə sübutlu, möhkəm elmi faktlar olmadan araşdırılıb və Oksford Universitetinin Nizami Gəncəvi Mərkəzinin dəstəyi ilə qədim mənbələrin əsasında ciddi elmi-akademik tədqiqatların aparılmasına böyük ehtiyac duyulur.\nHəmçinin çox dəyərli faktdır ki, Bərdə Arxeoloji Ekspedisiyasının ilkin tapıntıları haqqında rəsmi elmi hesabata dair məruzə etmək üçün P.Vorsdvors bu il noyabrın 18-21-də Oksford Universitetinin Nizami Gəncəvi Mərkəzini təmsil edərək ABŞ-ın Şərqşünaslıq üzrə Tədqiqatlar İnstitutunun (ASOR - “American Schools of Oriental Studies” http://www.asor.org/about/index.html) dəvəti ilə Corciya ştatının Atlanta şəhərində keçiriləcək illik konfransa dəvət olunduğunu və bu beynəlxalq tədbirdə iştirak edəcəyini diqqətə çatdırıb.\nQeyd olunmalıdır ki, “ASOR” 1900-cu ildə ABŞ-ın Harvard, Prinston, Yeyl, Kolumbiya və digər mötəbər universitetlərinin şərqşünaslıq sahəsində tədqiqatların aparılması məqsədilə birgə təsis edilmiş nüfuzlu elmi-tədqiqat müəssisəsidir.\nİşçi qrupun üzvləri Mərkəzin digər layihələrini də müzakirə ediblər. Akademik Yevgeni Bertelsin müəllifi olduğu “Dahi Azərbaycan şairi Nizami” kitabının ingilis dilinə tərcüməsinin sona çatdığını qeyd edən professor E.Herziq hazırda kitabın nəşrə hazırlandığını və gələn ilin əvvəlində çap olunacağını qeyd edib.\nÖz növbəsində professor N.Paşayeva həmin kitabın ilk dəfə ingilis dilinə tərcümə edilməsini bildirərək onun ümumiyyətlə 1941-ci ildən bəri ilk dəfə yenidən nəşr olunacağını və bu layihənin Oksford Universitetinin Nizami Gəncəvi Mərkəzinin ilk tərcümə işi olmasından məmnunluq hissi keçirdiyini bildirib. İşçi qrupun üzvləri, həmçinin gələcəkdə Mərkəz tərəfindən ingilis dilinə tərcümə olunacaq digər kitabların siyahısını müzakirə ediblər.\nGörüşü yekunlaşdıran Oksford Universitetinin Nizami Gəncəvi Mərkəzinin Oksford Universiteti tərəfindən rəhbəri, professor R.Hoyland Mərkəzin ötən dövr ərzindəki fəaliyyətini müsbət dəyərləndirib: “Oksford Universitetinin Nizami Gəncəvi Mərkəzi bu gün Böyük Britaniyada Azərbaycanı öyrənən rəsmən tanınmış, nüfuzlu və yüksək statusa malik yeganə elmi mərkəzdir”. O, belə bir ciddi elmi təşkilatın öz işlərini uğurla davam etdirməsində əzmkarlığa görə həmkarı N.Paşayevaya minnətdarlığını bildirib. 2016-cı ilin əvvəlində Oksford Universitetinin rəhbərliyi ilə nəzərdə tutulan görüşləri diqqətə çatdıran professor R.Hoyland Nizami Gəncəvi Mərkəzinin Azərbaycan haqqında Qərbdə mövcud olan elmi biliklərin zənginləşməsinə töhfə verəcəyinə əmin olduğunu söyləyib. Dünya şöhrətli Oksford Universiteti səviyyəsində Azərbaycanın adının uca tutulduğuna görə Mərkəzin yaranması və mövcudluğunu tarixi uğur kimi xüsusi qeyd edib. Professor R.Hoyland Oksford Universitetində Azərbaycanın mədəni və tarixi irsinin ciddi məkanda - Oksford Universitetində elmi əsaslarla öyrənilməsi üçün professor N.Paşayevanın ilk azərbaycanlı alim kimi irəli sürdüyü digər təşəbbüsləri də xüsusi olaraq vurğulayıb.\nProfessor Nərgiz Paşayeva Britaniyaya səfəri zamanı 2007-ci ildən həmsədr olduğu İngiltərə-Azərbaycan Cəmiyyətinin britaniyalı həmsədri Lord Germanla da görüşüb. Bu görüşdə Cəmiyyətin cari fəaliyyəti və layihələri geniş müzakirə edilib. Həmsədrlər M.V.Lomonosov adına MDU-nun Bakı filialının tələbələri arasında dahi ingilis şairi U.Şekspirin yaradıcılığına dair keçirilmiş inşa müsabiqəsinin nəticələrinə və Bülbül adına Bakı Musiqi Məktəbi ilə İngiltərənin ən qədim ixtisaslaşmış musiqi məktəblərindən sayılan Purcell Məktəbi arasında əməkdaşlığa dair məsələlərə toxunublar.\n1962-ci ildə əsası qoyulan və İngiltərənin ən qədim ixtisaslaşmış musiqi məktəbi olan Purcell Məktəbi 2003-cü ildə UNESCO-nun Mosart mükafatını qazanıb və bu mükafat məktəbin himayədarı olan Şahzadə Çarlza təqdim edilib. Nərgiz Paşayevanın təşəbbüsü ilə Purcell Məktəbi ilə Bülbül adına Musiqi Məktəbi arasında əlaqələrin qurulması prosesinə başlanılıb və bu məktəblər arasında tələbə mübadiləsi imkanları müzakirə mövzusu olub.\nProfessor Nərgiz Paşayeva öz növbəsində Bülbül adına Musiqi Məktəbinin direktoru və iki azərbaycanlı şagird ilə Londona gələrək Purcell Məktəbini ziyarət edəcəklərini diqqətə çatdırıb və bunun ixtisaslaşdırılmış musiqi məktəbləri arasında gələcək əməkdaşlığa əlverişli zəmin yaradacağına ümidvar olduğunu söyləyib.\nU.Şekspirin yaradıcılığına dair inşa müsabiqəsinə gəlincə, bu təşəbbüs N.Paşayevanın dəvəti ilə bu ilin fevral ayında Bakıya səfər edən Lord Germanla görüş zamanı irəli sürülüb. O zaman həmsədrlər MDU-nun Bakı filialında ingilis dili üzrə ixtisaslaşan bakalavr və magistr tələbələri ilə filologiya fakültəsində görüşmüşdülər. Görüşdə Nərgiz Paşayeva və Lord German qərara gəliblər ki, universitet tələbələri arasında dahi ingilis şairi Uilyam Şekspirin yaradıcılığına dair inşa müsabiqəsi keçirilsin. Cəmiyyətin sponsorluğu ilə inşa müsabiqəsinin qalibinin Şekspirin doğma şəhərinə - Statford apon Avona tanışlıq səfərinin təşkil edilməsi nəzərdə tutulub.\nİnşa müsabiqəsinə dair aparılan işlərdən bəhs edən N.Paşayeva səkkiz tələbə tərəfindən yazılan inşanın artıq müsabiqə komissiyası tərəfindən qiymətləndirildiyini və bu günlərdə qalibin adının elan olunacağını bildirib. Nəticə olaraq həmsədrlər tərəfindən inşa müsabiqəsinin qalibinin U.Şekspirin vətəninə nəzərdə tutulan səfərinin 2016-cı ilin əvvəlində həyata keçirilməsi qərara alınıb.\nSonda həmsədrlər İngiltərə-Azərbaycan Cəmiyyətinin digər planlarından və layihələrindən bəhs ediblər.\nOxunub: 15750 |\nTarix: 11-11-2015 |


Bakıda 41-ci Dünya Skaut Konfransının rəsmi açılış mərasimi olub – Video – Yenicag.Az\nAna Səhifə İdman Bakıda 41-ci Dünya Skaut Konfransının rəsmi açılış mərasimi olub – Video\nBakıda 41-ci Dünya Skaut Konfransının rəsmi açılış mərasimi olub - Video\nYeni Çağ Media Qrupu – Avqust 15, 2017 - 12:55\nAvqustun 14-də Bakı Konqres Mərkəzində 41-ci Dünya Skaut Konfransının rəsmi açılış mərasimi olub.\nAZƏRTAC-ın informasiya dəstəyi verdiyi 41-ci Dünya Skaut Konfransında Azərbaycan Respublikası Prezidentinin ictimai-siyasi məsələlər üzrə köməkçisi Əli Həsənov, Prezident Administrasiyasının gənclər siyasəti və idman məsələləri şöbəsinin müdiri Yusuf Məmmədəliyev, digər dövlət və hökumət rəsmiləri, Milli Məclisin deputatları iştirak ediblər.\nSonra tədbir iştirakçılarının bölgələrimizə səfərlərini əks etdirən videoçarx nümayiş olundu.\nKonfrans iştirakçıları bildirdilər ki, onlar Azərbaycana daha yaxşı dünya yaratmaq, skaut hərəkatının mahiyyətini cəmiyyətə bir daha çatdırmaq üçün toplaşıblar. “Azərbaycana xoş gəlmişik”, – deyən iştirakçılar Azərbaycanın və skaut hərəkatının bayraqlarını səhnəyə gətirdilər.\nSonra Azərbaycan skautlarının milli himni səsləndi.\nAzərbaycan Skautlar Assosiasiyasının rəhbəri İlyas İsmayıllı bildirdi ki, Odlar Yurdunda keçirilən bu tarixi konfransda skautları qəbul etmək böyük şərəfdir. “Beynəlxalq Skaut Konfransı böyük tədbirdir. Bu ab-havada Azərbaycanda hökm sürən qonaqpərvərliyi, ölkəmizin müxtəlifliyini hiss edəcəksiniz”, – deyən İlyas İsmayıllı skautların buraya yüz minlərlə insanın taleyinə təsir edəcək vacib qərarlar qəbul etmək üçün toplaşdıqlarını diqqətə çatdırdı.\nDünya Skaut Hərəkatının baş katibi Əhməd əl-Hindavi Azərbaycan Skautlar Assosiasiyasının fəaliyyətini yüksək qiymətləndirdi. Nizami Gəncəvinin “Yeddi gözəl” poemasını xatırladan qonaq bu əsərin müxtəlifliyi nümayiş etdirmək baxımından gözəl nümunə olduğunu dedi və bildirdi ki, ayrı-ayrı ölkələrdən gələn skautlar da öz fəaliyyətlərində bunu hər zaman nəzərə almalıdırlar və birgə işləməlidirlər. Hərəkatın qlobal həmrəylikdə oynadığı roldan söz açan Əhməd əl-Hindavi diqqətə çatdırdı ki, hazırda skautlar yeni dəyişikliklər astanasındadır və təşkilatın daha da böyüməsinə nail olmağa çalışırlar.\nƏhməd əl-Hindavi dedi ki, Azərbaycanda və bütövlükdə Avrasiya regionunda ilk dəfə keçirilən bu konfrans iştirakçıların və dünyanın hər yerindən təmsil olunan milli skaut təşkilatlarının rekord sayına görə əvvəlkilərdən fərqlənir. Bunun nəticəsində konfrans iştirakçıları nəinki son bir neçə ildə skaut hərəkatının inkişafı ilə tanış olacaq və təcrübə mübadiləsi aparacaq, həm də Dünya Skaut Hərəkatı Təşkilatının beynəlxalq aləmdə gənclərin əsas təhsil hərəkatına çevrilməsi üçün vacib qərarlar qəbul edəcək.\nAzərbaycan Respublikası Baş nazirinin müavini Əli Əhmədov Bakı konfransının skaut hərəkatında önəmli hadisələrdən birinə çevriləcəyinə əminliyini ifadə edərək dedi ki, belə tədbirin Azərbaycan paytaxtında keçirilməsi ilə bağlı qərarın qəbul edilməsi Dünya Skaut Hərəkatının ölkəmizə etibarının və hörmətinin ifadəsidir. “Hər birimizin öz vətənimiz var. Amma bu gün insanları birləşdirən ümumi vətən – Yer kürəsi var və onu təhlükədən xilas etmək üçün insanlar birləşib problemləri həll etməlidirlər”, – deyən Əli Əhmədov dünyanı narahat edən problemlər sırasında miqrasiya probleminin xüsusi yer tutduğunu, Azərbaycan vətəndaşlarının öz təcrübələrində bu problemlə üzləşdiklərini qeyd etdi. Vurğuladı ki, əgər insanlar səylərini birləşdirsələr hər bir ölkədə əmin-amanlığa nail ola bilərlər.\nƏli Əhmədov qeyd etdi ki, Dünya Skaut Hərəkatı müxtəlif yaş qruplarından olan insanları öz sıralarında birləşdirir. Bu hərəkat bir tərəfdən müxtəlif yaş qrupları, digər tərəfdən fərqli millətlərin nümayəndələri arasında anlaşmaya töhfə verir. Baş nazirin müavini əmin olduğunu bildirdi ki, təşkilat bundan sonra da qarşısında duran vəzifələri uğurla yerinə yetirəcək.\nBakı konfransını bu mənada əhəmiyyətli mərhələ adlandıran Əli Əhmədov Azərbaycanın dünyanın gənc dövlətlərindən biri olduğunu diqqətə çatdırdı, ölkəmizin qısa dövrdə böyük inkişaf yolu keçdiyini, insanların rifahının yüksəlməsi sayəsində mühüm layihələr reallaşdırdığını vurğuladı.\nBaş nazirin müavini bildirdi ki, Azərbaycan təcrübəsi Dünya Skaut Hərəkatının inkişafına və müsbət dəyişikliklər axtarışına mühüm töhfə olacaq.\nDaha sonra gənclər və idman naziri Azad Rəhimov tədbirin iştirakçılarını salamladı, 41-ci Dünya Skaut Konfransının əhəmiyyətini vurğuladı.\nNazir Azərbaycan Respublikasının Prezidenti İlham Əliyevin 41-ci Dünya Skaut Konfransına təbrik məktubunu oxudu.\nPrezidentin məktubunda Azərbaycan cəmiyyətinin skaut hərəkatının ideallarını asan qəbul etdiyi vurğulanır. Bildirilir ki, “Müsbət dəyişikliklərə birlikdə” şüarı altında keçirilən konfrans ölkəmizdə hökm sürən multikulturalizm ideallarına uyğundur. Məktubda vurğulanır ki, bir çox mühüm beynəlxalq tədbirlərin keçirildiyi məkan olan Azərbaycan dialoqun mərkəzidir.\n41-ci Dünya Skaut Konfransının açılış mərasimi atəşfəşanlıqla başa çatdı.


“İki raundda üstün olsam da, qələbəni mənə vermədilər” – Məhəmmədrəsul Məcidov\n02-09-2017 / 21:21 DÖYÜŞ NÖVLƏRİ\n“Rəqibim gənc, güclü və cəld idmançıdı. Çalışmalıyam ki, onunla düzgün döyüşüm. Ona qarşı xüsusi bir planım və hazırlığım yoxdur. Görüşün gedişatında hər şey məlum olacaq”. Apasport.az saytının məlumatına görə, bu sözləri azərbaycanlı boksçu Məhəmmədrəsul Məcidov deyib.\nAlmaniyanın Hamburq şəhərində keçirilən kişilər arasında boks üzrə dünya çempionatında +91 kq çəki dərəcəsində finala yüksələn təmsilçimiz qazaxıstanlı Kamişbek Kunkabayevlə qarşılaşacaq.\nHəlledici görüşdən öncə Qazaxıstan mətbuatına danışan Məcidov bir sıra maraqlı məqamlara toxunub: “Mən daha təcrübəli olsam da, Kunkabayev gəncdir. Qazaxıstan boks məktəbi çox güclüdür, ancaq nəticənin necə olacağına rinqdə aydınlıq gələcək”.\nMəhəmmədrəsul 2013-cü ildə finalda qarşılaşdığı İvan Dıçko ilə döyüşü də xatırlayıb: “Bir dəfə finalda qalib gəldiyim Dıçko ilə Kunkabayev tamamilə fərqli üslubda döyüşürlər. İvan daha iri cüssəli və güclü idi. Qazax boksçu isə təmiz texnika ilə mübarizə aparır. 2013-cü ildə Almatada Dıçko ilə döyüşmüşdüm. İlk iki raundda üstün olsam da, qələbəni mənə vermədilər. Belə olan halda düşündüm ki, nəyisə dəyişmək lazımdı. Nokaut eləmək üçün xüsusi planım olmasa da, belə alındı və mən qalib gəldim. Dıçko karyerasını hazırda peşəkar səviyyədə davam etdirir. Açıq deyim ki, ona çox çətin olacaq. Fiziki olaraq çox artırmalıdır. Hər bir halda ona uğurlar arzulayıram”.\nTəcrübəli idmançı komanda yoldaşı Kamran Şahsuvarlı haqqında sualı da cavablandırıb: “Əbilxan Amankulla həmyerlim Kamran Şahsuvarlının döyüşünü izlədim. Komanda yoldaşıma azarkeşlik edirdim. Şəxsi düşüncəm belədi ki, Kamran bu mübarizədə uduzmadı. Sadəcə sonda bir az yoruldu və belə olan halda qələbə qazana bilmədi”.


ABŞ-da məhkəmə şimpanzeni şəxsiyyət kimi tanımaqdan imtina edib | Report.az\nABŞ-da məhkəmə şimpanzeni şəxsiyyət kimi tanımaqdan imtina edib\nABŞ-da məhkəmə şimpanzeni şəxsiyyət kimi tanımaqdan imtina edib Heyvan müdafiəçiləri şimpanzenin qəfəsdə saxlanılmasının qanunsuz olmasını qəbul etməyi tələb ediblər\n5 Dekabr , 2014 13:03\nBakı. 5 dekabr. REPORT.AZ/ ABŞ-ın Olbani şəhərində (Nyu-York ştatı) məhkəmə heyvan müdafiəçilərinin qəfəsdə saxlanılan Tommi adlı 26 yaşlı şimpanzenin şəxsiyyət kimi tanınması tələbini rədd edib. "Report" "İTAR-TASS"a istinadən xəbər verir ki, iddianı məhkəməyə 2013-cü ilin dekabr ayında "Heyvan hüquqlarının müdafiəsi üzrə layihə" (Nonhuman Rights Project) ictimai təşkilatı verib. Təşkilat iddia edib ki, Nyu-Yorkda fermaların birində yaşayan Tommi "əşya deyil, koqnitiv qabiliyyətə malik şəxsiyyətdir" və insanlar kimi, bütün hüquqlara, o cümlədən azadlıq hüququna malikdir. Heyvan müdafiəçiləri şimpanzenin "qaranlıq anbarda balaca nəm qəfəsdə" saxlanılmasının qanunsuz olmasını qəbul etməyi və Tommini dərhal primatlar üçün qoruğa göndərilməsini tələb ediblər.\nLakin məhkəmə belə nəticəyə gəlib ki, şimpanze sosial və hüquqi məsuliyyət daşımadığına görə insanla eyni hüquqlara malik ola bilməz. Məhkəmə Tomminin azadlıq hüququnun olmamasına qət edib. Bu isə deməkdir ki, meymunun sahibləri onu azadlığa buraxmaq məcburiyyətində deyil.\nRus versiyası Суд в США отказался признать шимпанзе личностью\nABBA 39 illik fasilədən sonra yeni mahnılarını təqdim edəcək\n29 Avqust , 2021 06:22


Tahir Kərimov Salyandakı villasını neçiyə satır? Bakı Dairəvi Yolundakı çatla bağlı YENİ XƏBƏR &# “Beynəlxalq ictimaiyyət Ermənistanla bağlı Kəmaləddin Heydərovun “sağ əli” Rusiyaya qaçdı, Fikrət Fəraməzoğlunun həbsi daha 3 ay uzadılır Bu universitetlərin rektorları dəyişdiriləcək Əli Həsənov Türkiyəyə getdi Dollar bahalaşdı “Qızıl Məryəm”i öldürənlərə YARIM ƏS Trampın qərargahı Klintonu müzakirəyə dəvət edir Bağdadi Mosuldan qaçdı Obama Xədicə İsmayılovaya tərəf belə boylandı\n30 Sentyabr 2015 / 11:18 / Baxış sayı: 0 ABŞ prezidenti Barak Obamanın Tvitterdəki mikrobloqunda fotoşəkil yayılıb. Həmin fotoşəkildə Barak Obama Azərbaycanda həbsdə olan jurnalist Xədicə İsmayılovanın da fotosunun yer aldığı stendi nəzərdən keçirir.\nVirtualaz.org saytı xatırladır ki, X.İsmayılovanın adı müxtəlif ölkələrdə həbsdə olan 20 qadının – jurnalistlərin, hüquq müdafiəçilərinin, vətəndaş cəmiyyəti fəallarının azad olunması çağırışı ilə çıxış edən “Free 20” kampaniyasına daxil olunub.\nABŞ-ın BMT-dəki missiyası bu siyasi məhbusların fotolarını hər gün dərc edib. Bütün 20 portret dünya liderlərinin BMT-nin iclaslarına gəlişi ilə əlaqədar böyük stend halında tərtib edilib. Obama da məhz həmin stendin qarşısında dayanaraq böyük ehtimalla X.İsmayılovaya tərəf baxır.\nABŞ-ın BMT-dəki səfiri Samanta Pauer bundan əvvəl bəyan etmişdi ki, onlar bu aksiya vasitəsilə dünya liderlərinin diqqətini insan haqlarının pozulması faktına yönəltməyə çalışırlar.\n“Nyu-Yorka gəlib Birinci avenyu küçəsindən keçən dünya liderlərinin heç birisi bu 20 qadının portretini görməyə bilməz” – deyə S.Pauer bildirmişdi.\nBakı Dairəvi Yolundakı çatla bağlı YENİ XƏ “Beynəlxalq ictimaiyyət Ermənistanla Kəmaləddin Heydərovun “sağ əli” Rusiyaya q Bu universitetlərin rektorları dəyişdirilə Əli Həsənov Türkiyəyə getdi Dollar bahalaşdı “Qızıl Məryəm”i öldürənlərə YA Arxiyepiskop Papanın səfəri zamanı vəfat e Bizimxəbər


Deputat: "Cocuq Mərcanlı kəndinin bərpası ilə bağlı sərəncam tarixi-siyasi əhəmiyyətə malikdir” » Djb.az\nDjb.az » siyaset » Deputat: "Cocuq Mərcanlı kəndinin bərpası ilə bağlı sərəncam tarixi-siyasi əhəmiyyətə malikdir”\nDeputat: "Cocuq Mərcanlı kəndinin bərpası ilə bağlı sərəncam tarixi-siyasi əhəmiyyətə malikdir”\n“Cəbrayıl rayonunun Cocuq Mərcanlı kəndinin bərpası ilə bağlı prezident İlham Əliyev tərəfindən ilkin olaraq 4 milyon manat vəsaitin ayrılmasını və məcburi köçkünlərin öz doğma torpağına qayıdışını Dağlıq Qarabağa qayıdışın bir əlaməti hesab edirəm”.\nBunu millət vəkili Bəxtiyar Əliyev deyib.\nB. Əliyev bildirib ki, bu sərəncam bir daha Azərbaycan prezidentinin siyasi iradəsini göstərir: “Bu, ötən ilin aprelində Azərbaycan Ordusunun hıəyata keçirdiyi uğurlu hərbi əmıiyyatların məntiqi davamı, eyni zamanda Dağlıq Qarabağ münaqişəsinin yalnız Azərbaycanın ərazi bütövlüyü və suverenliyi çərçivəsində həll edilməsi ilə bağlı dünyaya verilən növbəti mesajdır”.\nAMEA-nın vitse-prezidenti, akademik, millət vəkili İsa Həbibbəyli deyib ki, Azərbaycan prezidenti İlham Əliyevin işğaldan azad edilmiş Cəbrayıl rayonunun Cocuq Mərcanlı kəndinin bərpası ilə bağlı tədbirlər haqqında sərəncamı çox böyük siyasi əhəmiyyətə malikdir: “Azərbaycan təcavüzə məruz qalandan sonra ilk dəfə bir yaşayış məntəqəsi, bir kəndin tam bərpası istiqamətində addım atılır, dövlət sərəncamı imzalanır. Bu, bizim müstəqillik tariximizin əhəmiyyətli hadisələrindən biridir. Azərbaycan prezidentinin imzaladığı sərəncam Azərbaycanın işğal olunmuş ərazilərinin geri qaytarmağa böyük ümid yaradır. Eyni zamanda, işğaldan azad olunmuş kəndin bərpası aprel döyüşləri zamanı qəhrəmanlıq göstərmiş Azərbaycan əsgərinin özünə inamını və ruh yüksəkliyini gücləndirir. Bu, həm də möhtərəm prezidentin rəhbərliyi ilə Azərbaycanın apardığı siyasətini gücünü və reallıqları əks etdirir. Cocuq Mərcanlı kəndinin bərpası ilə bağlı tədbirlər haqqında sərəncam tarixi-siyasi əhəmiyyətə malikdir və böyük qələbənin başlanğıcıdır”.\nAzərbaycan Silahlı Qüvvələrinin ehtiyatda olan polkovniki Şair Ramaldanov isə bildirib ki, Cəbrayılın Cocuq Mərcanlı kəndi 1993-1994-cü illərdə Horadiz əməliyyatı zamanı işğaldan azad olunmuş yaşayış məntəqələrindən biridir: “Erməni işğalçılarının tutduğu mövqelər həmin kənddə sakinlərin yaşamasına imkan vermirdi. Çünki kənd erməni mövqelərinə yaxın idi və təhlükəsizliyi təmin etmək olmurdu. Ötən ilin aprel döyüşləri zamanı Azərbaycan Silahlı Qüvvələri Talış və Lələ təpə istiqamətlərində erməni işğalçılarını geri oturdaraq müvafiq olaraq Goranboyun Tap Qaraqoyunlu və Cəbrayılın Cocuq Mərcanlı kəndlərinin təhlükəsizliyi təmin etdi”.\nŞ. Ramaldanov bildirib ki, Azərbaycan prezidenti İlham Əliyev cəbhə bölgəsində yerləşən yaşayış məntəqələrinin infrastrukturunun müasirləşməsi ilə bağlı mütəmadi tədbirlər görməkdədir: “Cocuq Mərcanlı kəndinin bərpası ilə bağlı Azərbaycan prezidenti 4 milyon manat vəsait ayırıb. Bundan sonra kənd sakinləri öz torpaqlarına qayıdıb, orada yaşayacaqlar. Bu, çox böyük addımdır. Cocuq Mərcanlı kəndi cəbhə bölgəsində yerləşir. Cəbhə bölgəsində yerləşən əhali üçün şərait yaratmaq çox vacibdir. Bu, gələcək döyüşlər üçün də olduqca vacib addımdır. Cəbhə bölgəsinə yaxın yaşayış məntəqələrinin infrastrukturunu yüksək səviyyəyə qaldırmaq gələcək döyüşlər üçün müəyyən zəmin yaradır. Yol infrastrukturu genişlənir, inkişaf edir ki, onlardan faydalanmaq olar. Mən bir Azərbaycan vətəndaşı, həm də bir hərbçi kimi Azərbaycan prezidenti İlham Əliyevin bu addımı alqışlayıram, onun imzaladığı sərəncam xalqa xidmət edir”.\nPrezident düşmənin atəşi nəticəsində Ağdamda ziyan dəymiş evlərin bərpası i ...\tDekabrın 3-də Azərbaycan Respublikasının Prezidenti İlham Əliyev və xanımı Mehriban Əliyeva bu ilin aprelində Ağdam\n“İşğal olunmuş əraziləri azad etmək üçün Azərbaycan Ordusuna cəmi bir neçə ...\nPrezident İlham Əliyev Lələtəpəyə gedib: “Aprel döyüşləri göstərdi ki, Azər ...


Bir gün Rövşən parkda oturub segilisi Aynuru gözləyirdi. Birdən bir yaşlı insan ona\nyaxınlaşıb, bir neçə sorğu sualdan sonra Aynuru gözləyirsən elə deyilmi?dedi: Rovşən: sən onu hardan tanıyırsan? Yaşlı insan: Tanımıram... Sadəcə mən bu həyatda hər şeyi bilirəm, görürəm, duyuram... Bax\nbir neçə dəqiqədən sonra burdan idman formasında qaçan bir kişinin ürəyi tutacaq, yerə yıxılacaq, xəstəxanaya aparacaqlar orda da öləcək. Düzü Rövşən kişiyə bir az dəli kimi baxırdı. Amma çox keçmədi, həqiqətəndə qacan bir insanın ürəyi tutub yerə yıxıldı... Rövşən qorxmağa başladı. Yaşlı insan dedi: Bax oğlum sənin sevgilin Aynur birinci gün rəfiqəsigildən qonaqlıqdan çıxanda yol qəzası baş verəcək. İki nəfər öləcək. Onlardan biri də sənin sevgilin Aynur olacaq. Rövşən dəli olur və kişiyə bir neçə sual verməyə başlayır. Necə eləyək? onu xilas edə bilərik elə deyilmi? mən gedim qoymayım onu rəfiqəsigilə getsin. Onda ona heçnə olmaz elə deyil? Yaşlı insan: yox oğlum bu yazılıbsa dəyişmək olmaz. Rövşən: Bəs niyə bunu mənə dedin niyə məni dəli elədin? Yaşlı insan: Sən onu xilas eləyə bilərsən. Rövşən: Necə? Yaşlı insan: Bunun üçün sən 3 şeydən- görmə, eşitmə və səsini qurban verməlisən. Onda Aynura heç nə olmayacaq. Narahat olma o sənin yanında qalacaq. Sənə o baxacaq. Xoşbəxt olacaqsınız.Fikirləş əyər razı olsan sabah səni bu park da gözləyəcəm. Rövşən heç\nnəyə baxmayaraq "yox onu özüm xilas edəcəm" deyir. Birinci gün Rövşən parka gedir. Aynurun gəldiyini görür Aynur yoldan keçərkən onu maşın vurur. Rövşən heç nə eləyə bilmir. Bir neçə gündən sonra Rövşənə məktub gəlir. Bu Aynurdan idi. Amma 6-cı günü yazılmış məktub idi. Məktubda yazılb... "Əzizim Rövşən səni nə qədər çox sevdiyimi özün də bilirsən. Mən parkda oturanda bir yaşlı insan mənə yaxınlaşdı. O bizim haqqımızda hər şeyi bilirdi. Sanki bizi tanıyırdı. Birgə keçirdiyimiz günləri mənə danışdı.Amma mən onu tanımırdım. O mənə sənin sevgilin Rövşən vəfat dəcək dedi.Dəli oldum... Onu necə xilas eləyə bilərik? deyə soruşdum...Bunun üçün sən canını qurban verməlisən dedi.Məndə dayana bilmədim razılaşdım.Bağışla məni. Bizim çox planlarımız var idi. Biz bir birimizə çox sözlər vermişdik. Ama olsun� Təki sənə bir şey olmasın. Sən bu məktubu oxuyanda bəlkə də mən həyatda olmayacam.Bu məktubu sənə göz yaşlarımla yazıram. Bəlkədə bunu hiss edirsən. Amma hər nə olursa olsun səni çox sevdiyimi unutma.Bu dəqiqə sənin həyatda var olduğunu bilmək mənə dünyalara dəyər. Rövşən baş vermiş hadisələri başa düşmüşdü ama artıq gec idi. Canından çox sevdiyi Aynuru artıq həyatda yox idi...\nTarix: 19.11.2013 / 04:09 Müəllif: Akhundoff Baxılıb: 135\tBölmə: Sevgi varmı?\nXeyallarimin Wahzadesi 37ci Hisse..Manyak Wowu


Doğuşdan ölmək: Hələ də çox hallar - Tərəfdaş Daha ƏTraflı\nƏSas Tərəfdaş Doğuşdan ölmək: Hələ də çox hallar\nDoğuşdan ölmək: Hələ də çox hallar\nDoğuşdan ölmək: 1990-cı ildən bəri dünyada doğuş və ya hamiləlik ilə əlaqəli fəsadlar səbəbindən dünyada ölmüş 10 milyon qadın var\nDoğuşdan ölə bilərsiniz? təəssüf ki! Son vəziyyət budur 35 yaşlı bir qadın Kiçik birini doğurduğunda ölülər. Bu faciə baş verdi Cernusco sul naviglio xəstəxanasına Çərşənbə axşamı və Çərşənbə axşamı arasında. Bu qadın problem olmadan hamiləlik keçirmişdi və bir neçə gündür müddətini aradan qaldırmışdı. Beləliklə, o gecə oyandıqdan sonra birdən çox Travaglio əlamətləri əri müşayiət edildi.\nQadın normal olaraq izlənildi və vəziyyət düşəndə hamısı normal görünürdü. Bir qeysəriyyəçi kəsimi tətbiq etdim, amma onun üçün heç bir şey qalmadı. Kiçik San Gerardo Di Monza'nın Neonatal Reanimasiya şöbəsində ciddi vəziyyətdədir. Və bu anda sorğu açıldı. (Mənbə: oxudum.O)\nBu deyil, Təəssüf ki, təcrid olunmuş bir iş deyil. Düşünürəm nEl 2005 235-dən çox idi.Dünyadakı qadınlar doğuş və ya hamiləlik ilə əlaqəli ağırlaşmalar üçün öldü. Təəssüf ki, çox əziyyət çəkənlər nadir hallarda hamiləlik dövründə də şiddətə məruz qalmağa məcbur olmayan ən az inkişaf etmiş ölkələrdə yaşayan qadınlardır. Tez-tez qadınların 9 ayında qadınlar, qadınlar müqavilə xəstəlikləri, infeksiyalar və orada müalicə üçün uyğun olan dərmanlar yoxdur. Buna görə də narahatlıq və əzabla dolu bir dövr kimi xoşbəxt hiss etmək üçün vərdiş etdiyimiz bir dövrü yaşayırlar (və ya ən azı adi).\nBaşqa bir narahat edən məlumat budur 1990-cı ildən Keçən Yanvar tarixlərində çatdırılma fəsadları üçün 10 milyon qadın öldü.\nBundan əlavə, İnternetdə 34-cü Dünya Uroqinekologiya Konqresinin son iyun ayında Varese-nin Pelvic Baxım Mərkəzində təqdimatını tapdım. Bu halda Doğuşdan sonra ölüm haqqında danışırıq. Üçüncü dünyada iki milyon insanın əziyyət çəkdiyini bilmirdim Mamalıq: Vagina, kisəsi arasında inkişaf edən bir patoloji, bu da uzun müddət və maneə törədilən əməyi nəticəsində rektumu da cəlb edə bilər. Onlardan tez-tez əziyyət çəkən qadınlar təcrid olunur.\nTəcrid və müalicəsizlik = ölüm (// www3).vareşlər.O /).\n2009-cu ildə hələ də doğuşda, xüsusən hamiləlik rahat olduqda və ya ana və ya kiçik sağlamlıqdan ləzzət alırsa, təhlükəli bir şey kimi düşünməməlisiniz\nŞəxsiyyət və əkizlərin davranışı\nMoms İşi: Sahibkar olmaq üçün bir layihə\nQeysərilərin sayını azaldın: Ginekoloqlar bu barədə nə düşünürlər\nYeni bir anan varsa, Facebook-da hörmət ediləcək qaydalar\nDoğuş və çaxnaşma hücumları: nə etməli\nAta Günü, bütün babalar üçün bir çox təbrik ifadəsi\nBaşqalarının övladlarını qarışdırmaq düzgündür?\nKörpə bonus 2019 yaşına qədər\nAilə ağacımız, xatirələr və xatirələr mərkəzinə qoymaq üçün hədiyyə ideyası\nHekayələr: doğum... Dərhal bunu edərdim!\nValideyn olmaq və bir cüt olaraq böhrana girməyin\nDoğuşdan sonra seks haqqında bilmək üçün şeylər


NAZİR HEYDƏR ƏSƏDOV AĞCABƏDİ RAYONUNDA VƏTƏNDAŞLARI QƏBUL EDİB » AZƏRBAYCAN RESPUBLİKASININ KƏND TƏSƏRRÜFATI NAZİRLİYİ\nBaş səhifə XƏBƏRLƏR NAZİR HEYDƏR ƏSƏDOV AĞCABƏDİ RAYONUNDA VƏTƏNDAŞLARI QƏBUL EDİB\nNAZİR HEYDƏR ƏSƏDOV AĞCABƏDİ RAYONUNDA VƏTƏNDAŞLARI QƏBUL EDİB\nKənd təsərrüfatı naziri Heydər Əsədov martın 11-də Ağcabədidə Ağdam, Ağcabədi, Bərdə, Tərtər və Laçın rayonlarından olan vətəndaşları qəbul edib. Qəbuldan əvvəl nazir Heydər Əsədov və Ağcabədi Rayon İcra Hakimiyyətinin başçısı Şahin Məmmədov ümummilli lider Heydər Əliyevin Ağcabədi şəhərinin mərkəzi meydanındakı abidəsini ziyarət edib, önünə tər çiçəklər qoyublar.\nNazirliyin idarə və tabeli qurumlarının rəhbərlərinin də iştirakı ilə keçirilən qəbulda 30-dan artıq vətəndaşın müraciətinə baxılıb. Qəbula gələn vətəndaşlar əsasən fermerlərə güzəştli kreditlərin verilməsi, kənd təsərrüfatı texnikası ilə təminat, təsərrüfat suyu ilə təminat, ixtisasa uyğun işlə təmin olunma və digər məsələlərlə bağlı müraciətlər ediblər.\n22-01-2016, 16:30 "NAZİR HEYDƏR ƏSƏDOV AĞDAŞ RAYONUNDA SAKİNLƏRLƏ GÖRÜŞÜB." Yanvar ayının 22-də kənd təsərrüfatı naziri Heydər Əsədov Ağdaş rayonunda Göyçay, Zərdab, Ağdaş, Kürdəm ...


Brent - 42.27\nLight - 40.39\nPortuqaliyanın Lissabondan sonrakı ən böyük şəhəri olan Portu öz tarixi abidələri, Duero çayı üzərindən salınmış körpüləri, dadlı mətbəxi, şərabçılıq ənənələri, mehriban insanları ilə məşhurdur. 1906-ci ildə açılmış “Lello & Irmão Bookshop” kitab evi dünyadakı ən zəngin kitabxanalrdan sayılır.\nPortunun qədim tarixi abidələrini də görməyə dəyər! Gimaraynş qəsri, Katedral, I Luiş körpüsü, Tramvay muzeyi, Billur saray, San-Fransişku kilsəsi, Ribeyra rayonu, San Bentu dəmiryolu vağzalı...\nBilirsiniz I Luiş körpüsünü kim inşa edib? Körpünü məşhur Qustav Eyfel və Azadlıq heykəlinin müəllifi, Eyfelin dostu və şagirdi olan Teofil Seyriq 1881-1886-cı illərdə inşa ediblər.\nBuranın insanları çox mehriban, gülərüz və əltutandırlar. Tez-tez şəhərin müxtəlif küçələrində kasıblar üçün açılmış süfrələri görmək olar. Burada yemək pulsuzdur və hər kəs qarnını doyura bilər. Şəhərin havası Atlantik okeanının sahilində yerləşdiyi üçün dəyişkən və sərindir.


Türkiye ordusu İŞİD-den ağır qisas aldı - Azadliq Xeber\nTürkiye ordusu İŞİD-den ağır qisas aldı\nTürkiyə ordusu İŞİD-dən ağır qisas aldı\n01:26 xeber – Türkiyənin baş naziri Əhməd Davudoğlu İstanbulda 10 nəfərin ölümü ilə nəticələnmiş partlayışa cavab olaraq Türk qoşunlarının Suriya və İraqla sərhədə İŞİD hədəflərinə endirilən artileriya zərbələri nəticəsində azı 200 terrorçunun öldürüldüyünü bəyan edib.\nAzadlıq.az xəbər verir ki, anspress-in məlumatına görə, Çanakqaya Sarayında Türkiyənin səfirləri qarşısında çıxış edən Davudoğlu Türkiyənin terrora qarşı mübarizənin qətiyyətli şəkildə davam etdirəcəyini vurğulayıb və hər kəsi terrora qarşı qəti mövqe tutmağa çağırıb.\nDavutoğlu bildirib ki, İstanbul teraktının İŞİD qruplaşması tərəfindən təşkil olunduğu xəbəri təsdiqini tapdıqdan sonra hökümət orduya İraq və Suriyadakı İŞİD mövqelərinə zərbələr endirməyə əmr verib.\nDavudoğlunun sözlərinə görə, 48 saat ərzində İŞİD mövqelərinə tank və toplardan 500-ə yaxın mərmi atıldığını, yerli döyüşçülərin komandirləri daxil olmaqla 200 İŞİD-çinin həlak olduğunu bildirib.\nDavudoğlu bir daha terroru pisləyərək, Suriyalı qaçqınlarla İŞİD döyüşçülərini bir-birindən fərqləndirməyin vacibliyinə diqqət çəkib.


ABŞ-da Araz Ağalarovun bank hesablarını bağladılar » AFN.az - Xəbər Portalı\nTarix: 20-10-2018, 18:46\t| Xəbər oxunub: 555 dəfə\nABŞ-ın xüsusi məsələlər üzrə prokuroru Robert Müllerin Araz Ağalarovun "Crocus Group” şirkətinə aid məsələlərlə bağlı "BuzzFeed”də yayımlanan məqaləsindən sonra şirkətin Amerikadakı bütün bank hesabları bağlanıb.\nAFN "Qafqazinfo”ya istinadən xəbər verir ki, bununla bağlı şirkət "Union Bank”dan məktub alıb. Bu barədə "Crocus”un regional inkişaf üzrə idarə direktoru və ABŞ-dakı nümayəndəsi İrakli Kaveladze məlumat verib.\nSentyabrın 21-də "BuzzFeed”də Müllerin Ağalarovla Kaveladze arasında pul köçürmələri ilə maraqlanması haqqında material dərc olunub. Nəşrin qeydinə görə, Mülleri Araz Ağalarovun şirkət nümayəndəliyinin hesabına 9 iyun 2016-cı il tarixində 3,3 milyon dollar pul köçürmək cəhdi maraqlandırıb. Həmin tarixdə isə vəkil Natalya Veselnitskaya ABŞ-ın gələcək prezidenti Donald Trampın oğlu ilə "Trump Tower”da görüşüb. Veselnitskaya həmin görüşdə, ABŞ KİV-nin iddiasına görə, Trampın rəqibi Hillari Klintona bəzi "dəlillər” çatdırıb. Sazişlər isə 3 bank - "Citibank”, "JPMorgan Chase” və "Morgan Stanley” vasitəsilə həyata keçirilib.\nKaveladzenin sözlərinə görə, "Crocus Group”un hesabları ABŞ-da yalnız "Union Bank”da olub. Bu gün isə artıq üç bank şirkətin yeni hesabların açılması ilə bağlı müraciətlərini rədd edib.\n"Şirkətimizin ABŞ-da fəaliyyətini dayandırması real təhlükə altındadır. Bu isə ABŞ-ın Maliyyə Nazirliyinin nümayəndəsinin cinayətkar addımının neqativ nəticələrinin cüzi hissəsidir”, - deyə Kaveladze əlavə edib.\nQeyd edək ki, "Crocus Group”un ABŞ nümayəndəliyi "Sənin evin" ticarət şəbəkəsi üçün tikinti materiallarının və avadanlığın alınması ilə məşğul olur.


- + - 21/09/2019 09:51:24\nMilli Strateji Düşüncə Mərkəzinin rəhbəri İsa Qəmbər “Yurd” sədrinin müavini vəzifəsindən istefa verən Fuad Qəhrəmanlının ailəsində baş verənlərə münasibət bildirib.\nLakin gənclərin reaksiyasından anladım ki, bu yetərli deyil. Oxuduğumuz hadisələrin baş verməsinin səbəblərindən biri də özünü kişi adlandıranların belə hadisələrə tələb olunan reaksiya verməməyi, “ailədaxili məsələdir” deyib keçməyidir. Buna son qoymaq lazımdır. Bu cür hadisələrin şahidi olanda və ya bu barədə eşidəndə birmənalı münasibət göstərmək lazımdır. Susmaq, təmkin nümayiş etdirmək zorun tərəfində olmaq deməkdir. Mən heç zaman zorun tərəfində olmamışam və olmaq niyyətində də deyilən.


MATC.AZ: Mbappe Messinin rekordunu yenilədi\nFutbol üzrə UEFA Çempionlar Liqasının (ÇL) qrup mərhələsinin sonuncu – 6-cı turu çərçivəsində keçirilmiş “Başakşəhər”lə (Türkiyə) ev oyunu PSJ-nin hücumçusu Kilian Mbappe üçün əlamətdar olub.\nMatc.az xəbər verir ki, 5:1 hesabıyla qalib gəldikləri oyunda dubla imza atan fransız futbolçu ÇL-də yeni rekord müəyyənləşdirib.\nBelə ki, o, sözügedən turnirdə 20 qol vuran ən gənc futbolçu kimi tarixə düşüb. Hazırda 21 yaşı olan Mbappedən öncəki rekord “Barselona”nın hücumçusu Lionel Messiyə məxsus idi. Argentinalı futbolçu ÇL-də 20-ci qolunu vuranda (2010-cu ilin fevralında) 22 yaş 267 günlük idisə, Mbappe bu saya 21 yaş 355 günlüyündə çatıb.\n“Liverpul” - “Leypsiq” görüşünün yeri\nÇL-də həftənin ən yaxşı futbolçusu bəlli\n26 Fevral 2021, 15:14\n25 Fevral 2021, 11:05\nHəftənin ən yaxşısı adına namizədlər bəlli\n25 Fevral 2021, 10:44\n“Mançester Siti” “Borussiya”ya, “Real” “Atalanta”ya\n25 Fevral 2021, 01:54\n“Atalanta” - “Real” matçı bir dəqiqəlik\n24 Fevral 2021, 13:58\n24 Fevral 2021, 11:15\nDieqo Simeone: “Çelsi” çox\n23 Fevral 2021, 08:15\n“Real” “Atalanta” səfərinə 9 itki ilə\n22 Fevral 2021, 20:54\n“Latsio” - “Bavariya” matçı keçirilməyə bilər\n20 Fevral 2021, 11:29


“AZƏRBAYCAN SƏNAYE SIĞORTA” ASC-dən KASKO TƏKLİFİ - Şirkət haqqında xəbərlər - Azərbaycan Sənaye Siğorta Şirkəti\n“AZƏRBAYCAN SƏNAYE SIĞORTA” ASC-dən KASKO TƏKLİFİ\nŞirkət KASKO tariflərini endirdi və şərtlərini daha sərfəli etdi. Artıq Azərbaycan Sənaye Bankının EXTRA CARD kredit kart sahibləri sığorta haqqını 12 aya qədər faizsiz ödəyə bilərlər. Şirkət kredit kartı olmayanları da nəzərə alaraq, sığorta haqqının hissəli ödənilməsini hər kəsə təklif edir.\n• Əgər nəqliyyat vasitəsi tam yararsız hala düşərsə, sığorta şirkəti avtomobilin dəyərinin neçə faizi məbləğində sığorta verəcək;\n• Sığorta hadisəsi baş verən zaman azad olma (Franşiza) məbləği nə qədər olacaq;\n• Sığorta müqaviləsində nəzərdə tutulan istisnalar nələrdir (nəqaliyyat vasitəsini sürücülük hüququ olmadan idarə etmək, içkili olmaq və s.)\nTel.: 404 13 03 (daxili 2831,2832)


İslam.az - Dünya həyati oyun və əyləncədir\nDünya həyati oyun və əyləncədir\n/ Şənbə, 13 Oktyabr 2012 11:54\nDünya həyatı da belədir. Ona aludə olan və həyatının məqsədini dünya nemətləri qazanmaq yolunda zəhmət çəkməkdə görən insan min-bir əziyyətlə öz dünyasını zənginləşdirməyə çalışır. Bütün səylərini buna sərf edir. Ona elə gəlir ki, yaratdığı şərait, qazandığı pul, əldə etdiyi nemətlər daimidir və həyatın əsl mənası elə bundan ibarətdir. Nəhayət, əcəl çatıb, Allahın çağırışı (ölüm) yetişəndə bütün topladıqlarını və düzəltdiklərini başlı-başına buraxıb o biri dünyaya köçür. Müqayisə edin: uşaq və dünyaya aludə olan insan, palçıqdan düzəldilmiş qəsrlər və dünya nemətləri, ananın öz uşağını evə çağırması və Allahın o biri dünyaya çağırışı, uşağın evi və qəbir həyatı... Bunların hamısı heyrətamiz dərəcədə bir-birinə yaxın olan misallardır. Yəqin elə buna görə Allah-təala Müqəddəs Kitabda dünya həyatını oyuna və əyləncəyə bənzədir.


"Rio-2016"ya "London-2012" Yay Olimpiya Oyunlarından az vəsait xərclənəcək - Report.az\n"Rio-2016"ya "London-2012" Yay Olimpiya Oyunlarından az vəsait xərclənəcək\n23 Sentyabr, 2015 19:19\nBakı. 23 sentyabr. REPORT.AZ/ 2016-cı ildə Rio-de-Janeyroda keçiriləcək Yay Olimpiya Oyunlarına xərclənəcək vəsait "London-2012"dən az olacaq. "Report"un məlumatına görə, bu iddia ilə Braziliya mətbuatı çıxış edib.\nOlimpiadanın Təşkilat Komitəsinin direktoru Leonardu Kaetanu bildirib ki, mərasimlər dəbdəbəli olmasa da, orijinal şəkildə həyata keçiriləcək: "Biz az vəsait sərf edəcəyik. İşə yaradıcılıq, ritm və emosia ilə yanaşmaqla bunu kompensasiya edəcəyik".\nTədbirin təşkilində iştirak etmək üçün dəvət olunan yerli kinorejissor Fernando Meyrelleş isə çox pul xərcləmək niyyətində olmadıqlarını deyib: "Möhtəşəm şou təşkil etmək niyyətində deyilik. Çünki bu heç bir əhəmiyyət kəsb etmir və dövlətin büdcə ilə bağlı problemləri var".\nF.Meyrelleşin sözlərinə görə, bu vəsait 2012-ci ildə Londonda keçirilmiş Yay Olimpiya Oyunlarına xərclənəndən 10 dəfə az olacaq. "Globo"nun iddiasına əsasən açılış və bağlanış mərasimlərinə 32 milyon dollar xərclənəcək. "Estadu di San-Paulu" qəzeti isə bu rəqəmin 35 milyon dollar olduğunu yazıb.\nQeyd edək ki, XXXI Yay Olimpiya Oyunları 5-21 avqustda keçiriləcək.


ADU-da "Respublikada oftalmologiya elminin inkişafında Zərifə Əliyevanın xidmətləri" mövzusunda "dəyirmi masa"\nBu günlərdə Azərbaycan Dillər Universitetində "Respublikada oftalmologiya elminin inkişafında Zərifə Əliyevanın xidmətləri" mövzusunda "dəyirmi masa" keçirildi. "Akademik Zərifə Əliyevanın 90 illik yubileyinin keçirilməsi haqqında" Azərbaycan Respublikasının Prezidenti İlham Əliyevin 7 fevral 2013-cü ildə imzaladığı Sərəncama əsasən mülki müdafiə, tibbi biliklərin əsasları və bədən tərbiyəsi kafedrasının müdiri, dosent Sevda Zamanovanın təşkilatçılığı ilə keçirilən tədbirdə ADU-nun tərbiyə işləri üzrə prorektoru Ələddin Əliyev, kafedranın müəllimləri və tələbələr iştirak edirdilər.\nTədbiri giriş sözü ilə açan prorektor Ələddin Əliyev Zərifə Əliyevanın həyatı və fəaliyyəti haqqında qısa məlumat verdi. Sonra kafedra müdiri, dosent Sevda Zamanova "İnsan ömrünün uzunluğunu yaşanmış illərin sayı ilə deyil, onun mənası ilə, əməlləri ilə ölçmək lazımdır", - deyə Azərbaycan xalqının nəcabətli, görkəmli, ziyalı qadını, akademik Zərifə Əliyevadan söz açdı. O bildirdi ki, Zərifə Əliyeva dünyada ilk dəfə olaraq peşə patalogiyasını araşdıran elmi-tədqiqat laboratoriyası yaratmış və praktik olaraq elm aləmində yeni bir istiqamətin-peşə oftalmologiyasının əsasını qoymuşdur. S.Zamanova alimin apardığı tədqiqatlara diqqət çəkərək onun "Göz yaşının axmasının fiziologiyası", "Gözün və görmə sinir yolunun yaşla əlaqədar dəyişiklikləri", "Gözün hidrodinamik sisteminin anatomik, fizioloji təbiəti" və s. kimi onlarla elmi məqalə və monoqrafiyanın müəllifi olduğunu söylədi. Kafedra müdiri görmə orqanının peşə patalogiyası sahəsində apardığı elmi tədqiqat işlərinin uğurlu nəticələrinə görə akademik Zərifə Əliyevanın keçmiş SSRİ-nin oftalmologiya sahəsində ən mötəbər mükafatlarına layiq görüldüyünü qeyd etdi. Ölkəmizdə görkəmli alimin yubileyinə həsr olunmuş silsilə tədbirlərin keçiriləcəyi iştirakçıların diqqətinə çatdırıldı.\nDaha sonra universitetin pedaqoji fakültəsinin 312-ci qrup tələbəsi Lalə Bəxtiyarlı məruzəsində Azərbaycanın görkəmli alimi, gözəl həkim və pedaqoq, insanların gözlərinə nur bəxş edən nurlu insan Zərifə Əliyevanın öz ocağına layiqli bir qadın kimi yetişərək atası Əziz Əliyev kimi bu xalq üçün işıq, nur mənbəyinə çevrildiyini, fəaliyyətinin xalqımız üçün örnək olduğunu bildirdi.\n"Dəyirmi masa" daha sonra müzakirələrlə davam etdi.


Insan zatən özünü və ətrafındakı aləmi düzgün tanımağa möhtacdır. Elə bu mə᾽rifət sayəsində gözüaçıqlıqla yaşayır, haradan gəldiyini, haraya gedəcəyini və harada оlduğunu yaxşıca bilir və kamilləşmək uğrunda hərəkət etmək üçün lazım оlan prinsipləri tanıyır. Bir sözlə desək, insanın təkamülü həmən bu mə᾽rifətdən asılıdır.\nVarlığı, xüsusilə qeyri-maddi aləmi tanımaq, mə᾽nəvi həqiqətləri dərk etmək yalnız qeyri-maddi aləmin elçiləri оlan əmin və sədaqətli insanların vasitəsilə mümkündür.\nÇünki, gözün işıqsız görməyə qüdrəti оlmadığı kimi, ağlın da mə᾽nəvi rəhbərlərdən istifadə etmədən həqiqətlərə və səadətə yоl tapa bilməyəcəyində heç bir şübhə yоxdur. Deməli, insanın səadət yоlu, yalnız əql vasitəsilə həqiqi rəhbərləri tanıyıb, оnların əmrlərindən itaət etməkdə həsr оlunubdur.\n«Həzrət Әbuzər Kə᾽bənin pərdəsindən yapışıb deyirdi: Mən öz qulağımla eşitdim ki, həzrət Peyğəmbər (s) belə buyurdu:\nÜmid edirik ki, bir qrup alimin sə᾽yləri nəticəsində hazırlanan bu kitab, islam dini və nicatverici Әhli-beyt (ə) məktəbi ilə tanış оlmaqda sizlərə yardımçı оlsun.\n«Mən sizin aranızda iki qiymətli şeyi əmanət qоyub gedirəm, оnlardan biri Allahın kitabı, digəri isə itrətim, yə᾽ni mənim Әhli-beytimdir. Оnlara bağlı оlan vaxta qədər yоlunuzu azmayacaqsınız. Оnlar cənnətdə kövsər hоvuzunun kənarında mənə qоvuşanadək bir-birlərindən ayrılmayacaqlar».\nӘhli-beyt (ə) dinin uca göylərinin parlaq ulduzları və işıq saçan insaniyyət məktəbidirlər. Оnlar Allahın Peyğəmbərinə (s) qırılmaz tellərlə bağlı оlan kamil insan nümunələridirlər. Çünki, bu müqəddəs şəxsiyyətlər Peyğəmbərin (s) elm bulağından su içmiş, оnun pak evində böyümüş və ancaq оnun getdiyi yоl ilə hərəkət etmişlər. Məhz, bu şəxslərdir ki, milləti Allahın kitabına və Peyğəmbərin (s) şəriətinə iman gətirməyə də᾽vət edib, öz həyatlarında bunun əməli yоlunu оnlara göstərmişlər. Həmən şəxsiyyətlərdir ki, xalqı haqqa dоğru çağırıb, özləri isə bir an belə оlsun, həqiqətdən uzaq düşməmişlər. Әvvəldə zikr оlunan hədisdən də mə᾽lum оlur ki, оnlar Qur᾽ani-kərimdə оlan bütün dəyərlərin və uca mə᾽naların ən gözəl nümunələridirlər. О cəhətdən də Qur᾽ani-kərim оnların barəsində belə buyurur:\nӘhli-beyt (ə) haqqında nazil оlan ayələr və rəvayət оlunan aşkar hədislər, tarix bоyu müxtəlif zaman və məkan şəraitində müsəlmanların qəlblərində yaşamışdır. Bu e᾽tibarlı mənbələr, elm və mə᾽rifət xəzinləri, bir sözlə Әhli-beyt (ə) tarixi, zaman keçdikcə daha da canlı və önəmli bir şəkildə müsəlmanların namuslu təfəkkürlərində kök salaraq, bir daha оnları islamın ülvi hədəflərinə dоğru istiqamətləndirir.\nIslam ümmətinin vəhdəti və оnların ideal birliyi üçün Әhli-beyt (ə) yeganə mehvər və mərkəzdir.\nBiz bu müxtəsər kitabda Әhli-beytin (ə) həyatı, məqamı və tarixi rоlları haqqında bə᾽zi məsələləri оxuculara çatdırmağa çalışacağıq. Bu kitabı təqdim etməklə yanaşı, müsəlman bacı-qardaşları Әhli-beytin (ə) hikmətli söz və həyat yоlundan istifadə edib, оnlara əməl etməyə, bu nümunəvi və ilahi rəhbərlərin ətrafında birləşərək vəhdət təşkil etməyə, həmçinin müsəlmanların arasında ayrı-seçkilik salmaq istəyən qüvvələrin qarşısında durmağa də᾽vət edirik. Çünki, bu gün müsəlmanlar dünyanın müxtəlif yerlərində islam qanunlarını icra etmək və ilahi ədalətin sayəsində yaşaya bilmək üçün imperializmin, şоvinizm, kapitalizm və xülasə kafirlərin və islam düşmənlərinin qarşısında mübarizə və müharibə vəziyyətindədirlər. Bir daha müsəlman qardaşlarımızdan ümmətimizin bütün qüvvəsini islam dininə də᾽vət və оnun müqəddəs qanunlarını müdafiə etmək yоlunda sərf etməyə, həmçinin millətçi, tayfabaz və məzhəbçi kimi adamlar vasitəsilə millətimizi parçalamaq istəyən düşmənlərə fürsət verməməyə də᾽vət edirik! Ey böyük Məhəmməd (s) ümməti, Әhli-beyt dоstları və müsəlman bacı-qardaşlarımız...! Sizin hamınızı vəhdət və birliyə də᾽vət edirik..! Nəhayət bilməlisiniz ki, müsəlmanların izzət, kəramət və şərəfi yalnız və yalnız islami vəzifələrə, yə᾽ni Allahın kitabına, həzrət Peyğəmbər (s) və Әhli-beytin (ə) sünnəsinə əməl etməklə hasil оlar..!\n«Ey Peyğəmbər (müsəlmanlara) söylə: Әməl edin, Allah, Оnun rəsulu və mö᾽minlər sizin əməllərinizi görəcəklər.» (Tövbə surəsi, ayə 105)


14:35 23 Oktyabr 2019 Oxunub : 1126\n2019-cu ilin yanvar-sentyabr aylarında vergi orqanlarının xətti ilə icmal büdcəyə 7 milyard 683,1 milyon manat vəsait daxil olub.\nVergilər Nazirliyindən Azvision.az -a verilən məlumata görə, bunun 5 milyard 608,7 milyon manatı dövlət büdcəsinə ödənilmiş vergilər, 2 milyard 74,4 milyon manatı isə Dövlət Sosial Müdafiə Fonduna ödənilmiş sosial və işsizlikdən sığorta haqlarıdır.\nVergilər Nazirliyi tərəfindən vergi daxilolmaları üzrə proqnoza 106,4 faiz əməl olunub, proqnoza nisbətən 337,5 milyon manat, əvvəlki ilin müvafiq dövrü ilə müqayisədə 5,7 faiz və ya 302,8 milyon manat məbləğində artıq vəsait daxil olub. Vergi daxilolmalarının 70,0 faizi qeyri-neft-qaz sektorunun, 30,0 faizi neft-qaz sektorunun payına düşüb. Cari ilin 9 ayında 2019-cu il üzrə illik vergi proqnozunun 76,7 faizi, o cümlədən qeyri-neft-qaz sektoru üzrə illik proqnozun 78,9 faizi icra olunub.\nQeyri-neft-qaz sektoru üzrə vergi daxilolmaları ötən ilin eyni dövrü ilə müqayisədə 12,6 faiz və ya 439 milyon manat artaraq 3 milyard 928,8 milyon manat təşkil edib. Qeyri-neft-qaz sektoru üzrə proqnoz 110,1 faiz icra olunub, proqnozdan əlavə 361,1 milyon manat vergi toplanıb. Qeyri-neft-qaz sektorunun özəl bölməsi üzrə daxilolmalar 14,1 faiz artıb və sektorda ÜDM-nin nominal artım tempini üstələyib. Özəl bölmənin qeyri-neft vergi daxilolmalarında xüsusi çəkisi isə 77,3 faizə qalxıb. Qeyri-neft-qaz sektorundan vergi daxilolmaları üzrə könüllü ödənişlərin xüsusi çəkisi 92 faizə çatıb.\nBu tədiyələrdə yüksək artım dinamikası dövriyyələrin şəffaflaşdırılması şəraitində müşahidə olunmaqdadır. Cari ilin 9 ayında qeyri-neft-qaz sektorunun bütün fəaliyyət sahələrində vergi daxilolmalarının artımı müşahidə edilib. Daxilolmalarda ən yüksək artım templəri rabitə sahəsində (34,5 faiz), bank və sığorta sektorunda (30,6 faiz), pərakəndə ticarət sektorunda (21,8 faiz), xidmət sektorunda (17,6 faiz), nəqliyyatda (14,2 faiz), digər fəaliyyət sahələrində (21,8 faiz) qeydə alınıb.\nVergi inzibatçılığının təkmilləşdirilməsi və rəqəmsallaşdırılması sahəsində görülən işlər nəticəsində iqtisadi fəaliyyət sahələrində real vergi potensialının aşkarlanması və bu əsasda büdcəyə vergi daxilolmalarının artırılması təmin olunmaqdadır. Bu, özünü xüsusilə ƏDV üzrə daxilolmaların dinamikasında göstərir. Cari ilin 9 ayında ƏDV üzrə daxilolmanın artım tempi 20 faizdən çox olub. Bir sıra fəaliyyət sahələrində, o cümlədən ticarət, nəqliyyat, kənd təsərrüfatında və digər sahələrdə bu artım 30 faizdən yuxarıdır.\n2019-cu ilin yanvar-sentyabr aylarında regionlardan vergi daxilolmaları 12,2 faiz artıb, regionların ümumi vergi daxilolmalarında xüsusi çəkisi 10,2 faizə yüksəlib. İqtisadiyyatda leqallaşma prosesləri özünü aktiv vergi ödəyicilərinin, o cümlədən ƏDV ödəyicilərinin və aktiv obyektlərin sayında da büruzə verir. Cari ilin oktyabr ayının 1-nə ötən ilin müvafiq dövrü ilə müqayisədə aktiv vergi ödəyicilərinin sayı 13,0 faiz, aktiv ƏDV ödəyicilərinin sayı 38,5 faiz, aktiv obyektlərin sayı isə 12,6 faiz artıb.\nKoronavirusun atmosferə təsiri açıqlandı


Ənsarullah: “PUA-larla hücum Səudiyyə rejimi və BƏƏ-yə mesajdır”\nYəmənin Ənsarullah hərəkatı bəyanat verərək, mayın 14-ü Səudiyyə rejiminə qarşı pilotsuz uçuş aparatları (PUA) ilə təşkil olunan böyük əməliyyatın Səudiyyə rejimi və Birləşmiş Ərəb Əmirliklərinə (BƏƏ) bir xəbərdarlıq mesajı olduğunu bildirib.\nTashaio.com Əl-Məsirəyə istinadən xəbər verir ki, Yəmən ordusu Hərbi Hava Qüvvələrinə aid 7 PUA ilə Səudiyyə rejiminin neft obyektlərinə qarşı əməliyyat keçirildiyini təsdiq edib.\nƏnsarullah hərəkatının Siyasi Bürosunun üzvü Muhəmməd Əl-Buhəyti açıqlama verərək, bu əməliyyatın Yəmən xalqının özünü müdafiə etmək hüququ əsasında reallaşdığını qeyd edib.\n“Səudiyyə rejimi və BƏƏ tərəfindən hücumların artırılmasından sonra, Yəmən qüvvələri PUA-larla Səudiyyə rejimi və BƏƏ-nin daxili hissələrindəki hədəfləri vurmaq siyasətini yerinə yetirdi. Səudiyyə rejimi öz hesablamalarını nəzərdən keçirməlidir və müharibə yaymaq əvəzinə region və öz xalqlarının xeyrinə hərəkət etməsini tövsiyyə edirik. Yox əgər Səudiyyə rejimi öz hesablamalarını nəzərdən keçirməsə, bilsin ki, onları qarşıda çox böyük bir müharibə gözləyir”, - deyə Buhəyti bildirib.


Ən güclü kompüter məlum oldu | 724 News\nƏn güclü kompüter məlum oldu\nUzun zamandır dünyanın ən sürətli super kompüterinə ev sahibliyi edən Çin bu mövqeyini ötən günlərdə itirdi. İBM və ABŞ-ın Enerji Departamentinin birgə işi sayəsində meydana çıxan yeni super kompüter işləmə gücü ilə Çindəkini arxada qoydu, dünyanən ən güclü kompüteri oldu.\n7/24news Texnologiya-ya istinadən xəbər verir ki,\n200 petaflop – saniyədə 200 kvadrilyon hesablama işi görə biləcək sürətdə işləyə bilən super kompüteri Summit-i tanıdan ABŞ Çinun 93 petaflopluq super kompüteri Sunway TaihuLight-ı çox geridə qoydu. Summit 4608 serverdən ibarətdir və əhatə etdiyi sahə iki tennis kortu həcmindədir.\n9000 ədəd 22 nüvəli IBM Power9 prosessoruna sahib olan kompüterdə 27 min Nvidia Tesla V100 GPU var. Süni zəka araşdırmalarını yerinə yetirmək, tibb, fizika, iqlim modelləşdirilməsi və başqa sahələrdə maşın öyrənməsi və dərin öyrənmədən istifadə edə bilmək üçün xüsusi olaraq yaradılmış Summit-in tempraturunu azaltmaq üçün sistemə dəqiqədə 15 200 litr soyuq su yeridilir. Kompüterin aylıq enerji sərfiyatı isə 8100 evin aylıq enerji sərfiyatına bərabərdir.\nRelated Itemsdünyanin ən güclüsükomütermanşet\nDron insanlar arasında zorakılığı müəyyənləşdirəcək\nYeni robot rəssam divar üzərində rəsmlər çəkir


"Xankədi aeroportu atəşə tutulmalıdır" — Politoloqdan TƏKLİF Demokrat.az\n"Xankədi aeroportu atəşə tutulmalıdır" — Politoloqdan TƏKLİF\nDağlıq Qarabağda tanınmamış dövlətlər arasında Avropa Çempionatı başlayır. Bu haqda “Der Tagesspiegel” nəşrinin jurnalisti Marko Tsşik yazıb. Marko Tsşik həftənin şənbə günü keçirilməsi nəzərdə tutulan turniri Müstəqil Futbol Assosiasiyaları Konfederasiyası (ConIFA) təşkil edir.\nDemokrat.az xəbər verir ki, Futbol ittifaqı milli azlıqlara, qeyri-müəyyən statuslu regionlara yarışlarda iştiraka şərait yaradacağını da bildirir. Çempionatda Sardiniya, Nitsa qraflığı, Abxaziya və Cənubi Osetiya da oynayacaq. Dağlıq Qarabağ komandasının 61 yaşlı baş məşqçisi Slava Qabrielyan açıqlamasında bildirib ki, bu onlar üçün kiçik bir arzudur.\nMəsələ ilə bağlı Xarici İşlər Nazirliyinin mətbuat xidməti ilə əlaqə saxlayıb mövqe öyrənməyə çalışsaq da çoxsaylı zənglərimiz cavabsız qalıb.\nBununla bağlı açıqlama verən politoloq Nəzakət Məmmədova bildirib ki, Xarici İşlər Nazirliyi səviyyəsində məsələyə münasibət bildirilməlidir. Həmçinin politoloq əlavə edib ki, bugünə qədər oraya səyahət edənlər barəsində tədbir görülsə də, arzuolunmaz şəxslər siyahısına əlavə edilsələr də görünür bu məsələnin səmərli həlli yolu deyil, səmərəli yol ancaq Xankəndi aeroportunu atəşə tutmaqdır:\n“Bu məsələyə Azərbaycan iki formada reaksiya bildirə bilər. XİN səviyyəsində həmin qanunsuz tədbiri təşkil etdiyi deyilən Müstəqil Futbol Assosiasiyaları Konfederasiyasına etiraz bildirmək, habelə həmin tədbirdə iştirak etmək və ona tamaşa etməyə gələn turistləri arzuolunmaz şəxslər siyahısına daxil edib onların gələcəkdə Azərbaycana səfərlərinə icazə verməmək və s. Yəni diplomatik kanallarla buna münasibət bildirmək, habelə separatçılıqdan əziyyət çəkən və həmin “çempionatda” separatçı bölgələri iştirak edəcək olan Ukrayna, Gürcüstan və s. ölkələrlə fəaliyyətini koordinasiya etmək və gələcəkdə belə halların baş verməsinin qarşısını almaq, yaxud ona qarşı mübarizə aparmaq üçün birgə səyləri gücləndirmək mütləqdir.\nLakin bunun o qədər də səmərəli yol deyil, çünki illərdir bu vasitələrdən istifadə edilir, amma xüsusi bir irəliləyiş yoxdur. Bunun qarşısını almağın ən səmərəli yolu Xankəndi aeroportunu atəşə tutmaqdır.\nÇünki adı çəkilən qəzetdəki məqalədə də qeyd edildiyi kimi Xankəndi hava limanı Azərbaycanın hərbi-hava qüvvələri üçün əlçatandır. Belə olan halda xəbərdarlıq atəşi açılsa, inanmıram ki, bir daha hər hansı əcnəbi Qarabağa gəlmək istəsin”.(Bizim Yol)


“Yol terroru” niyə azalmır? — Axtarırıq.Biz\n“Yol terroru” niyə azalmır?\n“Yol terroru” niyə azalmır? Mütəxəssislər xəbərdarlıq edir:Qaydalar cərimə yazmaq üçün deyil!Yol qəzası günümüzün ən aktual problemlərindəndir. Günahsız insanlar hər gün qurbanı olduğu üçün ona “Yol terroru” da deyirlər. Yol qəzaları ilə bağlı statistik məlumatlar artıq gündəmin daimi xəbərləri sırasında öncüllərdən sayılır desək, yanılmarıq.\nOxu.Az xəbər verir ki, ekspert Ərşad Hüseynov məsələ ilə bağlı Trend-ə açıqlama verib:\n“Bu problemə qarşı mübarizə aparmaq üçün bir neçə istiqamətdə tədbirlər görülməlidir. Yol qəzalarının baş verməsində müxtəlif səbəblər var. Bu məsələdə əsasən yol hərəkəti, onun təşkili, sürücü hazırlığı, hərəkət iştirakçılarının hazırlıq səviyyəsini qeyd etməliyik. Bu problemlər yol qəzalarının baş verməsində əsas səbəblərdəndir. Yol qəzaları ilə bağlı effektiv metodlarla mübarizə aparılmalıdırsa, bu amillər nəzərə alınmalıdır.\nAmma insan amili də unudulmamalıdır. Yol hərəkəti iştirakçılarımız hazırlıq, təhlükəsizlik baxımından çox zəifdirlər. İstər piyada, istərsə də sürücü qismində. Bəziləri elə zənn edir ki, yol hərəkəti qaydaları cərimə yazmaq üçün tətbiq olunub. Bu qaydalar əslində, sağlam və normal yaşamaq, təhlükəsizlik üçündür. Əksər sürücülər bunu dərk etmir və ona görə də qəzalar baş verir. Sürücü və ya piyadalar yol hərəkəti qaydalarını pozurlar. Bu isə ağır nəticələrə səbəb olur".


Əl işlərini göndər\n"Art Store"un açılış və mükafatlandırma mərasimi baş tutub\nDaha çox 2018.12.20\n20 dekabr saat 19:00-da İçərişəhərdə yerləşən "Art Tower" qalereyasında, "Art Store"un açılış mərasimi baş tutub. Tədbirə maraq böyük olub. Öncə "Art Store"un rəhbəri Fərhad Yunusov danışıb. "Ölkəmizdə yaradıcılıq qabiliyyəti olan və buna görə tanına biləcək insanlar çoxdur. Ölkədə uşaq yaradıcılıq mərkəzləri, müxtəlif dərnəklər və klubların, müxtəlif ali məktəblərdə təsviri incəsənət, dizayn sahələrində kadr hazırlığının, xüsusi Rəssamlıq kolleci və Rəssamlıq Akademiyasının mövcudluğu onların istedadının açılmasına, peşəkar sənət adamı kimi yetişməsinə imkan yaradır. Bu adamların əksəriyyəti yalnız ev, yaxud emalatxana şəraitində yaradıcılıq işi ilə məşğul olurlar. Nəticədə böyük istedada malik bu insanların işləri geniş məkanda tanınmır.\nBaşlanğıcdan bir neçə ay sonra müxtəlif səbəblər üzündənfəaliyətimizi dayandırsaq da, yenidən iş başına keçmək qərarına gəldik. Artıq daha böyük miqyaslarla, yeni ideyalarla.\nTəşkil etdiyimiz ilk yarışmada 60 iştrakçı 180 əsər ilə qeydiyyatdan keçdi. Mənim fikrimcə bu çox gözəl nəticədir. Bütün iştirakçılarımıza minnətdarlığımızı bildiririk. Düzdü bu fakt seçim prosesini çox çətinləşdirdi, amma fəxrlə qeyd etmək istərdim ki, bu sayda yuksək profesionallıqla və zövqlə yaradılan əsərləri görməyə şad olduq. Gələn ildən isə artıq intensiv işləməyi düşünürük. Bir çox xeyriyyə tədbirləri, sərgilər və s. Sizi və bizi maraqlı tədbirlər gözləyir.Əsərlərinizi veb səifəmizdə də(artstore.az) paylaşmaqla son illər dünyada sürətlə populyarlıq qazanan elektron ticarətin imkanlarından yararlana bilərsiniz. Bir daha burda olan hərkəsi salamlayıram və bizə dəstək olduğunuz üçün təşəkkür edirəm."\nDaha sonra Azərbaycan respublikası əməkdar rəssamı, fəlsəfə üzrə doktor və Rusiya Akademiyasının fəxri Akademiki Rəşad Mehdiyev öz çıxışında, yer tutmuş rəssamlarının nöqsanlarını başa salıb və onlara uğurlar arzulayıb.\nTədbirin sponsoru: Paracord Baku\nDubay Teatr Sənəti və Yaradıcılıq Mərkəzi\nDaha çox 2018.10.14\nMall of the Emirates-də yerləşən Dubay Teatr Sənəti və Yaradıcılıq Mərkəzi (DUCTAC) il boyu tamaşalar, qalereya sərgiləri, rəqs nümayişləri və seminarlardan ibarət proqram təklif edir. 500 yerlik Centrepoint teatrı peşəkar və həvəskar tamaşalara ev sahibliyi edir, İşıq qalereyasında isə rəqəmsal incəsənət, eksperimental kinoşünaslıq, heykəltaraşlıq və dizayn sahəsində çalışan dünya şöhrətli incəsənət xadimləri öz işlərini nümayiş etdirirlər. İncəsənət öyrənməkdə maraqlısınız? Elə isə dulusçuluq, rəqs və ya yazıçılıq kurslarına yazıla bilərsiniz.\nBurada 2013-cü il BƏƏ Venesiya biennalı baş tutmuş, həmçinin Məhəmməd Kazım, Həsən Şərif, Ebtisam Əbdüləziz, Uilyam Kentric və Sara əl-Həddad kimi rəssamların sərgiləri keçirilmişdir. Əgər incəsənət öyrənməkdə maraqlısınızsa, burada dulusçuluq, rəqs və ya yazıçılıq kurslarına yazıla bilərsiniz.\nartstore.az incəsənət adamlarının alıcılarla əlaqəsini təmin edən platformadır.\nBütün incəsənət adamları (professional və həvəskar), qalereyalar və incəsənət sevərlərlə.\nartstore.az saytında qeydiyyatdan keçməklə, rəsm əsəri, heykəltəraşlıq, foto, dizayn, dekorativ-tətbiqi sənət, suvenir, aksesuar bölmələri üzrə təklif edilən əsərin yüksək keyfiyyətli fotosu, müəllif və əsər haqqında məlumat yüklənir.\nƏsərin satışından 25% komissiya tutulur.\nKomissiyanın 5%-i xeyriyyəçiliyə sərf edilir.\nBəyəndiyiniz əsəri onlayn formada sifariş edirsiniz, əməkdaşımız Sizinlə əlaqə saxladıqdan və sifariş təsdiq edildikdən sonra ödəniş və çatdırılma həyata keçirilir.\nSizin şəxsi və ya korporativ kolleksiyanızın yaradılması üçün əsərlərin seçilməsi üzrə professional məsləhətlər;\nMənzil və ofislərin dizaynının hazırlanması və interyerinə uyğun sənət əsərlərinin seçilməsi və quraşdırılması;\nMüəllif işi olan əsərlərin (rəngkarlıq, qrafika, miniatür, portret, heykəltəraşlıq, xalçaçılıq, xalça üzərində portret və s.) və ya məşhur əsərin reproduksiyasının sifarişi.\nSiz həmçinin, əldə etdiyiniz əsəsrlərin ofis və mənzilinizin dizaynına uyğun çərçivəyə salınmasını sifariş edə bilərsiniz.\nInstagram üzərindən müsabiqə\nSalam! Rəssamsınız? Tanınmaq istəyirsiniz?\nBuyurun qatılın müsabiqəmizə. Minimum 3 rəsm əsərinizlə qalib olub möhtəşəm prizlər qazana bilərsiniz.\n1. @artstoreaz səhifəsini izləməlisiniz (instagram)\n2. Sizə məxsus olan 3 rəsm əsərinizi bizə göndərməlisiniz (instagram)\n3. Şərh bölməsində 3 dostunuzu işarələməlisiniz. (instagram)\nÇox asan... Qalib olmaq istəyirsinizsə ozaman İRƏLİ!!!


Qaynarinfo musavat.com-a istinadən xəbər verir ki, Q.Novruzov həbsdəki son günlərini Penitensiar Xidmətin müalicə müəssisəsində keçirib. O, 4 il müddətinə azadlıqdan məhrum edilmişdi. Onun niyə müalicə olunduğu barədə səhih bilgi yoxdur. Amma məhkəmə proseslərinin birində Qəzənfər Novruzovun səhhətində problem yarandığı, hətta komaya düşdüyü barədə xəbərlər yayılmışdı.\nQəzənfər Novruzov əvvəllər aptek müdiri, daha sonra Səbael Rayon İcra Hakimiyyəti başçısının müavini, sonra da Binəqədi rayon icra başçısının müavini vəzifələrində çalışıb.


Şehid esgerimizin fotosu - Azadliq Xeber\nŞehid esgerimizin fotosu\nŞəhid əsgərimizin fotosu\n23:07 xeber – Bu gün Azərbaycan Ordusu cəbhə xəttində şəhid verib. ANS PRESS şəhid Səfərov Nahid Fikrət oğlunun fotosunu sizə təqdim edir.\nMüdafiə Nazirliyi cəbhə xəttində Azərbaycan Ordusunun şəhid verdiyi barədə məlumat yaymışdı.\nBildirilir ki, yanvarın 29-da saat 15.00 radələrində Azərbaycan-Ermənistan dövlət sərhəddində düşmən təxribatı nəticəsində hərbi qulluqçumuz əsgər Səfərov Nahid Fikrət oğlu şəhid olub. Müdafiə Nazirliyinin rəhbərliyi şəhidin yaxınlarına və əzizlərinə dərin hüznlə başsağlığı verir və səbr diləyir.\nDağlıq Qarabağa aidiyyəti olmayan bölgədə bu kimi təxribatın törədilməsi üçüncü tərəfin münaqişəyə cəlb edilməsi məqsədini daşıyır.\nNarahatçılıq doğuran həm də odur ki, hər dəfə beynəlxalq qurumlar yalnız erməni tərəfi itki verdikdə hadisəyə reaksiya göstərir. Bildiririk ki, Silahlı Qüvvələrimiz tərəfindən cavab tədbirləri görüləcəkdir.\nŞəhid Səfərov Nahid Fikrət oğlu


70 kamikadze dünyanı xilas etmək mücadiləsində - Dünya - Xəbərlər - SİMSAR.az | Bizi özünüzə Simsar bilin!\n70 kamikadze dünyanı xilas etmək mücadiləsində\nYaponyadakı güclü nüvə sızıntılarını ölümə hazır olanlar önləməyə çalışır\nŞirkət təslim oldu\nYaponiyada zəlzələ və sunamilərin ardından nüvə böhranın mərkəzi halına gələn Fukuşima Daiçi santralında 4 gündə 3-cü reaktor də havaya uçdu, bir başqa reaktordəki nüvə yanacağı alov aldı. Atmosferə sıx miqdarda radiasiya yayıldığı üçün sızıntının qarşısını almağa çalışan “Tepco” şirkəti bu günə qədər mübarizə aparan 800 işçisini ərazidən uzaqlaşdırılıb.\nMətbuat bu gedişi “şirkət təslim oldu” єəklində dəyərləndirib.\n70 cəsur mühəndis və texnik isə üçü ərimə nöqtəsinə gələn, biri yanan, ikisi istilənən 6 qəzalı nüvə reaktorundakı sızmaların qarşısını almaq mücadiləsi aparır. Yaponiya Baş naziri Naoto Qan həmin 70 cəsur insanı, nəyin bahasına olursa-olsun, mübarizəni davam etdirməyə çağırıb.\nÖlüm, ya da qısa müddətdə ölümcül xərçəngə tutulma riski altında işləyən texnik və mühəndislər polad qorucu geyimlər içində həddindən artıq istilənən uran çubuqlarını dəniz suyu ilə soyutma prosesini davam etdirir.\nBaş nazir “evdən çıxmayın” dedi\nBu arada Yaponiyanın baş naziri göstəriş verib ki, Fukuşima Daiçidən 20 kilometr məsafədəki bütün sahələr boşaldılsın, əhali 30 kilometr uzaqlaşdırılsın.\nNaoto Qan 160 min adama "çölə çıxmayın, pəncərələrinizi möhkəm-möhkəm bağlayın, kondinsionerləri işlətməyin" çağırışı edib.\n16 Mart, 2011 13:21 ⁄ Baxılıb: 866 ⁄ Çap


Sosial şəbəkələrdə Azərbaycansayağı “piar”— Mətbuat katiblərinin problemləri həlletmə “ÜSULU”. » Anaveusaq.az - İctimai-siyasi, pedogoji jurnal\nAnaveusaq.az » Baş redaktor » Sosial şəbəkələrdə Azərbaycansayağı “piar”— Mətbuat katiblərinin problemləri həlletmə “ÜSULU”.\nMüəllif: Anaveusaq.az от 24-04-2021, 11:12\nMəqalə yüzə-yüz gerçəkliyi əks etdirir. Müəllifə eşq olsun.\nMətbuat katiblərinin bir çoxu əvvəlcə nüfuzlu televiziya və mətbuat orqanlarında çalışıblar. Mənim üçün mətbuat, televiziya daha böyük tribunadır. Əgər jurnalist bu tribunadan sırf məmurluq, idarəçilik sahəsinə dəyişilirsə, bu, onun imzasını tanıyanlar üçün tamam başqa təəssürat yaradır.\nNormal halda mən düşünərdim ki, hansısa mətbuat xidmətində işləyən jurnalist can atar ki, İTV-yə, ATV-yə və yaxud hansısa nüfuzlu bir qəzetə işə düzəlsin. Amma bunlar televiziyadan, ciddi bir mətbuatdan mətbuat xidmətlərinə can ataırlar.\nHərdən mətbuat katiblərinin müraciətlərə kobud cavabları haqqında yazırlar. Sanki onlar çalışdıqları təşkilatın mənafeyini bu şəkildə qorumaq üçün təyin olunurlar. Təbii ki, çalışdığı müəssisənin xəttinə qulluq edilməlidir. Amma bu şəkildə yox. Mətbuatda insanlar hər zaman narazılıqları barədə yazırlar. Bakı Nəqliyyat Agentliyinin (BNA), "Azəriqaz” QSC-i, "Azərişıq” QSC-i, Dövlət Gömrük Komitəsi, Kənd Təsərrüfatı Nazirliynin məsul olduqları sahələrdən hər zaman şikayətlər var. Mən heç vaxt Təhsil Nazirliyinə etdiyim müraciətlərə normal bir cavab ala bilmədim.\nAmma mətbuatda bu qurumların mətbuat xidmətləri ən yaxşı işləyən mətbuat xidmətləri kimi təqdim olunur. Onda belə çıxır ki, ən narazılıq olunan sahənin mətbuat xidməti jurnalistləri müraciətlərinə istənilən vaxt cavab verirsə, belə mətbuat xidmətləri nümunəvidir.\nMənim bildiyimcə, mətbuatda gedən narazılıqların əksəriyyətindən həmin qurumun rəhbərinin xəbəri olmur. Mətbuat xidmətinin əsas vəzifəsi də belə narazılıqları təsirsizləşdirməkdir.\n2-3 ay bundaqn öncə mətbuatda (Bax:https://xeber.media/news/16123769/anar-cebrayilli-ona-zeng-eden-jurnalisti-tehqir-etdi-ay-senin-kisiliyine-tupurum-sok-video)"Azərsu” Açıq Səhmdar Cəmiyyətinin (ASC-nin) mətbuat katibinin jurnalisti ağır sözlərlə təhqir etdiyi barə məlumatlar getmişdi.\nSitatlar: Virtualaz.org saytının əməkdaşı Fatimə Kərimli rəsmi qurumlardan nadir hallarda cavab alan jurnalistlərdəndir. Onun göndərdiyi sorğular bəzi nazirliklərin elektron adresində cavabsız qalır: "Rəsmi qurumlar nadir hallarda operativ cavab verirlər. 5 gün əvvəl Maliyyə Nazirliyinə sorğu göndərmişəm . Bu gün, sabah deyə-deyə hələ cavab yazmayıblar. Bakı şəhər İcra Hakimiyyətindən də cavab almaq müşkül məsələdir. Bir nəfər tapa bilmirəm ki, sualımı verim. Gün boyu etdiyim zənglər cavabsız qalır. Qurumun mətbuat katibi Nailə Məmmədovanın telefona cavab verməsi İsa Məsihin zühuruna oxşar hadisədir”.\n"Azadinforum” saytının redaktoru Elçin Bayramlı qeyd edib ki, Nəqliyyat Nazirliyi, Baş Dövlət Yol Polisi, Təhsil Nazirliyi, "Azəriqaz” İB jurnalistlərin sorğularına vaxtında cavab vermir (Bax: https://mail.afn.az/ustm/24198-hansi-metbuat-katibleri-ishleye-bilmir-sorgu.html ).\nSanki hər hansı mətbu vasitədə bir idarə, təşkilat haqqında narazılıq ifadə edən yazı getmirsə, bu, mətbuat xidmətinin səmərəli fəaliyyət etməsi deməkdir. Olsun, amma insanların narazılıqları da aradan qaldırılsın. Görünn isə budur ki, vətəndaşlar tərəfindən edilən narazılıqların əksəriyyətindən həmin mətbuat xidmətinin təmsil etdiyi qurum rəhbərlərinin heç xəbəri olmur.\nHalbuki, mətbuat katibi zəhmətkeşlərin müraciətlərini, şkayət və suallarını sistemləşdirib cəmiyyətlə rəhbərlik arasında əlaqələndirici rol oynamaqla həm problemin həllinə xidmət etmiş olar, həm də həmin müəssisənin nüfuzuna.\nBu gün operativlikdə sosial şəbəkələrlə az qala yarışa çıxan jurnalistikanın işi həm də dövlət qurumlarının mətbuat katiblərindən və onların sorğuları cavablandırmasından birbaşa asılıdır. Əks təqdirdə reallıq yalana, şayiələrə uduzur. Dərhal verilməyən reaksiya, cavablandırılmayan suala iki gün sonra "aydınlıq gətirilməsi” isə daldan atılan daşın topuğa dəyməyi kimi bir şeydir.\nBəlkə də daş ona görə topuğa dəyir ki, işi əsasən mətbuatdan gələn sualları cavablandırmaq olan mətbuat katibləri, daha çox piar menecer rolunu oynayır, təmsil etdiyi qurumun birbaşa vəzifəsi olan işləri sosial şəbəkələrdə eninə-uzununa ölçməklə vətəndaşa minnət yükləyir, qaldırılan məsələlərdə haqsız olduqlarında əks-hücum taktikasını seçir, problemləri öz üsulları ilə "həll edirlər”. Əslində son vaxtlar dövlət qurumlarına müşahidə edilən "ulduz axını” tendensiyası da "həlletmə missiyası”nın tərkib hissəsi hesab olunmalıdır. Tanınmış, peşəkar jurnalistlərin dövlət qurumlarında təmsil olunması olduqca sevindirici və təqdirəlayiq haldır. Əgər onların tanınmışlığından dövlət qurumlarının "sökükləri”nin "yamaqlanmasında” istifadə olunmasa.\n"Bəzi mətbuat katibləri piar işinə cəhd edirlər...”\nModern.az-ın toxunduğu mövzuya adı metro ilə paralel çəkilən sabiq mətbuat katibi, hazırda "HunerGroup”un PR və marketinq departamentinin direktoru Nəsimi Paşayevlə aydınlıq gətirməyə çalışdıq.\nN.Paşayev qeyd edir ki, əslində mətbuat katibi ilə PR menecerin iş prinsipləri, üslubları bir-birindən fərqlidir:\n"Mətbuat katibi konkret olaraq sözçüdür, əsas işi qurumun və rəhbərliyin sözlərini, mesajlarını kütləvi informasiya vasitələrilə ictimaiyyətə çatdırmaq, mətbuatdan gələn sorğuları müvafiq strukturlara yönəltməklə, onları cavablandırmaqdır. PR menecer isə bir şirkətin, qurumun ictimaiyyət qarşısında nüfuzunun yüksəldilməsinə, onun barəsində müsbət imic formlaşdırılmasına xidmət edən strukturdur. Məqsədi informasiya yaymaq deyil, müxtəlif vasitələrlə həmin qurumun nüfuzunu yüksəltmək, imicini müsbətə doğru dəyişməkdir.\nİllər əvvəl dövlət qurumlarında yalnız mətbuat katibləri vardı, piar işiyox idi. Hazırda bəzi qurumlarda strukturun adını İctimaiyyətlə əlaqələr qoyub, piarla məşğul olmağa cəhd edirlər. Əslində alqışlanasıdır, əgər reallaşdıra bilsələr. Çünki mətbuat katibliyindənsə, piar daha yaxşıdır. Pair menecer ictimaiyyətin rəyini öyrənir. O, rəy əsasında müxtəlif təkliflər hazırlayıb rəhbərliyə təqdim edir və bildirir ki, biz buna uyğun hərəkət etməliyik. Mətbuat katibliyində isə rəhbərlik nə deyirsə, ictimaiyyətə o da təqdim olunur. Yəni mətbuat katibi vasitəsilə verilən açıqlama rəhbərliklə razılaşdırılır. Piar işi həm də ona görə önəmlidir ki, əgər hər hansı narazılıq, təklif, şikayət, hətta tərif varsa, hamısı toplanaraq, analiz edilir və buna uyğun strategiya ortaya qoyulur”.\nMətbuat katibi hara baxır?...\nMüsahibimiz deyir ki, hazırda dövlət qurumlarının əksəriyyətində piarla məşğul olduqlarını zənn edənlər daha çoxdur:\n"Media aləmində tanınmış bir neçə nəfəri öz strukturlarına cəlb ediblər və onların işi yalnız sosial şəbəkələrdə postlar paylaşmaqdan ibarətdir. Günümüzdə cəmiyyətin böyük kəsimi sosial şəbəkələrdədir. Sosial şəbəkələr bir qurumun müsbət imicinin formalaşdırılması üçün ən uyğun məkandır. Amma söhbət ondan gedir ki, əgər siz müəyyən postlar paylaşır, insanlara müəyyən mesajlar verirsinizsə, bu, reallığı əks etdirməlidir. Əgər sizin paylaşdıqlarınız insanlarda qıcıq yaradır və yalan olduğuna qərar verilirsə, sizistədiyiniz qədər postlar paylaşa bilərsiniz, nəticəsi olmayacaq. Ona görə də bir neçə qurum var ki, onlar televiziya, qəzet və saytlarda işləyən tanınmış media işçilərini cəlb ediblər. Sosial şəbəkənin Azərbaycan variantında insanların bəlli bir statusu varsa, onun yazdığı xoşa gəldi-gəlmədi "like” edilir. Həmin əməkdaşlar topladıqları "like”sayına görə, çox gözəl piar işi "görürlər”. Sosial şəbəkədəki dost siyahısında olanlar da "like” xatirinə "like” edirlər, yazdıqlarını dəstəklədiklərindən deyil. Eyni zamanda, dövlət qurumları həmin əməkdaşlar vasitəsilə haqlarında neqativ xəbərlərin getməsinin qarşısını alırlar. Əslində bu çox yaxşı haldır. Bütün kütləvi informasiya vasitələrini nəzarətdə saxlayırsan, mediadan tanınmış simanı dəvət edib qoyursan mətbuat katibi, bununla da bütün problemlərin "həll olunur”. Bəzən sırf həmin simanın xatirinə hansısa neqativ xəbərin yazılmasının qarşısı alınır. Bu tərcihedilən haldır. Amma heç də hamının o adamdan xoşu gəlməyə bilər. Yaxud qurumla bağlı elə hadisə ola bilər ki, şəxsi münasibətlər belə, o xəbərin televiziyalarda, saytlarda getməsini əngəlləyə bilməz. Bu zaman dərhal qurum rəhbəri mətbuat katibini, yaxud piar menecerini günahlandırır: "Sən hara baxırsan?”. Halbuki belə olmamalıdır”.\n"Əleyhinizə yazanları "blok”a atmaqdansa, səmimi olun”\nN.Paşayev qurumun imicinin yüksəldilməsi üçün ən optimal yolun qaldırılan məsələyə operativ reaksiya verilməli olduğunu vurğulayır:\n"Qurumda neqativ hadisə varsa, ona dərhal reaksiya verilməlidir. Sosial şəbəkədə qurumun əleyhinə yazanları dostluqdan çıxarmaqdansa, "blok”a atmaqdansa, hadisəyə dərhal reaksiya vermək və səmimi olmaq lazımdır. İş olan yerdə problemin olması mümkündür. Bunu inkar etmək əvəzinə dərhal müdaxilə etmək, onun həllinə çalışmaq, nəticəsi barədə ictimaiyyətə informasiya vermək ən düzgün yoldur. Amma bizdə necədir, neqativ hadisənin baş verməsi qəbul olunmur, dərhal əks hücuma keçməklə, "əsaslı” arqumentlər səsləndirilir, saytlarda gedən məlumatlar müxtəlif yollarla sildirilməyə çalışılır. Bu eyni zamanda, o cür saytların yaranmasına gətirib çıxarır ki, yalnız o tip xəbərlər yazılır, oturub mətbuat katibindən 3-5 manatlıq zəng gözləyirlər. İstər mətbuat katibi, istərsə piar menecer təmsil etdiyi qurumun nüfuzunu neqativ halları həll etməklə aradan qaldırmalıdır. Bir neçə dövlət qurumu var ki, onların mətbuat katibləri və ictimaiyyətlə əlaqələrə məsul şəxsləri məhz bu formada çalışırlar.\nBir nüansı qeyd etmək istəyirəm. Adətən mətbuat nümayəndələri mətbuat katiblərini qınayırlar ki, telefon zənglərimizə cavab vermir, suallarımızı cavablandırmır və s. Çox təəssüf ki, mətbuat katibləri nəninki öz dövlət qurumlarının rəhbərlərilə, hətta onlardan daha üst olan instansiyalarla razılaşdırmadan sualları cavablandırmırlar. Çox təəssüf ki, bu, günümüzün reallığıdır. Mətbuat katibi öz rəhbərinə müraciət edir. O da öz növbəsində onlardan daha yuxarı instansiyaya çıxır. Məlumat onlarla razılaşdırılmış formada ictimaiyyətə ötürülür. Bu da operativliyin qarşısını çox ciddi mənada alır”.\n3 may Beynəlxalq Mətbuat Azadlığı günüdür


İmran Cəfərzadə Bakıya qayıdır\n6 Mart 2014 18:42\nXeyli vaxtdır, Almaniyada müalicə olunan 3 yaşlı İmran Cəfərzadə Bakıya qayıdır.\nİmranın bir ayağına protez qoyulub, digər ayağı isə bərpa olunub. Həkimlər İmranın Bakıda bir müddət qaldıqdan sonra müayinə üçün yenidən Almaniyaya qayıtmasını nəzərdə tutublar. İmran bir neçə əməliyyatdan daha keçəcək. 8 aydır, Almaniyada xəstəxanada olan ailə martın 8-də Bakıya qayıdacaq.\nAPA TV-nin xəbərinə görə, ötən ilin iyulun 21-də İmran Cəfərzadə Xaçmaz rayonunun Seyidli kəndində fəaliyyət göstərən "Nabran Holiday Village" istirahət mərkəzində hovuzun içərisində suda olarkən yaxınlıqda quraşdırılmış "Akvapark" adlanan qurğu işlək vəziyyətə gətirilib. Bu zaman su borusunun hovuzun içərisindəki hissəsində təhlükəsizliyi təmin edəcək qoruyucu barmaqlıq olmadığından azyaşlı İmran Cəfərzadənin hər iki ayağı həmin borunun içərisinə keçib və körpə ağır bədən xəsarətləri alıb. Hadisə ilə bağlı Baş Prkorurluqda cinayət işi açılıb, 3 nəfər həbs olunub. İstirahət Mərkəzinin lisenziyası isə ləğv olunub.


qamma şüaları nədir? kosmosda kəşf edin"\nSənətçinin partlayan ulduzun enerjisini iki qütblü jet boyunca cəmləşdirən bir qamma şüası anlayışı. Jetlərdən biri Yerə yönəldikdə bu partlayışları görürük. NASA/ Swift/ Mary Pat Hrybyk-Keith/ John Jones vasitəsilə görüntüVikipediya.\nGözləriniz qamma şüalarını aşkar edə bilsəydi, gündə təxminən bir dəfə göydə parlaq işıq partlayışları görərdiniz. Flaşlar o qədər parlaq olardı ki, bir anda hər şeyi, o cümlədən günəşdən üstün tutardılar. Bunlarqamma şüası partlayır(GRBs) kainatın ən güclü tək hadisələridir. Mövcud olan ən böyük ulduzların şiddətlə yıxıldığı zamanların əvvəldən gələn mesajlar olduğu düşünülür.\nGRB -lər çox fərqli bir növ elektromaqnit partlayışı axtararkən təsadüfən kəşf edildi. 1970 -ci illərin əvvəllərində hərbi peyklər planetimizi Nüvə sınaqlarının qadağan edilməsi haqqında Müqavilənin pozulmasına görə izlədilər. Qara nüvə sınaqları yerdən çıxan qamma şüaları ilə ortaya çıxacaq. Flaşlar aşkarlansa da, onlar Yer üzündən yaranmadı!\nOnilliklər ərzində yüzlərlə partlayış qeydə alındı, lakin onların təbiəti sirr olaraq qaldı. Qamma şüalarının fokuslanması çox çətin olduğundan, səmadakı yerlərini dəqiq müəyyən etmək mümkün deyildi. Ayrıca, onların müvəqqəti təbiəti onları araşdırmaq üçün çılğınca çətinləşdirdi. Teleskopun flaş istiqamətində göstərilə biləcəyi vaxt çox gec idi.\nBəzi tədqiqatçılar, qabaqcıl sivilizasiyalar tərəfindən yaradıla biləcəyini düşünürdülər!\n1991-2000 -ci illərdə Compton Gamma Ray Rəsədxanasının göyərtəsindəki Burst və Transient Source Experiment (BATSE) 2700 -dən çox qamma şüası partlaması aşkar etdi. Bu xəritə bütün bunların səmadakı yerlərini göstərir. Qalaktikamızın təyyarəsi ilə məhdudlaşmamaları astronomlara GRB -lərin təbiətdənkənar olması lazım olduğunu söyləyir. Rənglər partlayışların parlaqlığını fərqləndirir. Kredit: NASA\nDaha inkişaf etmiş teleskopların ortaya çıxması ilə GRB -lər 1990 -cı illərdə özləri haqqında daha çox məlumat verməyə başladılar. Şübhəsiz ki, yerli deyildilər. Süd Yolundakı GRB-lər daha çox qalaktikamızın nazik müstəvisində görülə bilərdi-Compton X-Ray Rəsədxanası göyün hər tərəfindən gəldiklərini təsbit etdi. Astronomlar, dünyadan kənarda olduqlarını başa düşdülər. Bir GRB -nin dəqiq yerini tez bir zamanda təyin edən daha yaxşı teleskoplar, hər tərəfdə zəif işıqların aşkarlanmasına səbəb oldu.elektromaqnit spektri. Hər halda, GRB çox uzaq bir qalaktika ilə eyni istiqamətdən gəldi. Bu qalaktikalar çox gənc ulduzlar qurmaq üçün mükəmməl bir yer olan gənc, aktiv ulduz körpələr evi olmağa meyllidirlər.\nAxşam işığı daha çox şeyi ortaya qoydu. Kainatın genişlənməsi nəticəsində işığın nə qədər qırmızıya çevrildiyini ölçməklə astronomlar məsafələrini təxmin edə bildilər. Və şübhəsiz ki, yerli deyildilər. GRB -lərin işığı, kainatın yarı yaşından çoxdur səyahət edirdi - indiyə qədər görmədikləri ən uzaq cisimlərdən idi. Ancaq bu qədər uzaqda olmaq və hələ də səmadakı ən parlaq şey olmaq, bu flaşları istehsal etmək üçün ağlasığmaz miqdarda enerjinin olması lazım idi.\nƏslində, lazım olan enerji miqdarı, günəşdəki bütün kütləni bir neçə saniyə ərzində təmiz radiasiyaya çevirməyə bərabər idi. Hətta bir supernova belə edə bilməz. Daha güclü bir şeyə ehtiyacınız olacaq - ahipernova!\nFövqəladə dərəcədə kütləvi şəkildə ölən bir ulduz öz nüvəsini çökə bilərqara dəliksupernova tetiklemeden. Ulduz nüvəsinin qəfil çıxarılması ilə ulduzun üst təbəqələri boşluğu doldurmaq üçün yerə çökür. Ulduz sürətlə fırlanırsa, yıxılan material çırpınan bir çılğınlığa çırpılır. Ulduzun dərinliklərində bir disk meydana gəlir. Sonrakı burulğanda, həddindən artıq qızdırılan plazma, çox bükülmüş maqnit sahələri tərəfindən tutulur. Bir elektromaqnit topu kimi, ulduzun dirəklərindən keçən qaz fışqırır və kosmosa püskürür. Ulduzdan keçən tunel, plazma axınlarını çökmə enerjisini sıx bir şəkildə fokuslayaraq dar konuslara sıxışdırır.\nƏgər bu jetlərdən biri Yerə yönəldilmişsə, onu bir neçə saniyə sonra sönən parlaq bir qamma şüası işığı kimi görürük.\nBelə görünür ki, qamma şüalarının çoxu bir supernova və ya hipernova zamanı sürətlə fırlanan, yüksək kütləli bir ulduz çökərək neytron ulduzu, kvark ulduzu və ya qara dəlik meydana gətirdiyi zaman meydana gələn dar bir radiasiya şüasından qaynaqlanır.\nEyni zamanda, qamma şüalarının alt sinifinin ('qısa' partlayışlar) - təxminən iki saniyədən az davam edən hadisələrin fərqli bir prosesdən qaynaqlandığı görünür:ikili neytron ulduzlarının birləşməsi(və ya neytron ulduzu və qara dəlik).\nBir rəssamın partlayan ulduzun enerjisini iki qütblü təyyarə boyunca cəmləşdirən bir qamma şüası partlaması. Jetlərdən biri Yerə yönəldikdə bu partlayışları görürük. Kredit: NASA/Swift/Mary Pat Hrybyk-Keith və John Jones (Vikipediya vasitəsilə)\nGRBs astronomiyada bir çox rekord tutur. Astronomların gördüyü ən uzaq cisim, işığı təxminən kainat boyu səyahət edən bir partlayışdır. Onu yaradan ulduz behemot ilk ulduzların yaşından qısa müddət sonra partladı! Başqa bir GRB, bilinən ən enerjili hadisədir: ən parlaq supernovadan 2,5 milyon dəfə daha parlaqdır. Üstünlüklər, rekord olaraq, ümumiyyətlə bütün qalaktikaları üstələyir. 2008-ci ildə 30 saniyə ərzində çılpaq gözlə görünən ən uzaq cisim idi-7,5 milyard işıq ili.\nXoşbəxtlikdən, bütün GRB -lər Yerdən çox təhlükəsiz məsafələrdədir. 2003-cü ildə aşkar edilən ən yaxın, hələ bir milyard işıq ili uzaqlıqdadır. Öz qalaktikamızda bir GRB olsaydı, insanlıq üçün narahatlıq yarada bilərdi. Yaxınlıqdakı Yer kürəsinə işarə edən bir GRB çox güman ki, kütləvi tükənməyə səbəb ola bilər və ya planeti sterilizasiya edə bilər.\nXoşbəxtlikdən, GRB -lər inanılmaz dərəcədə nadirdir. Hər hansı bir qalaktika bir neçə milyon ildən bir yalnız birini görə bilər. Yenə də bu, Yerin uzun tarixində bir dəfədən çox partladılması üçün kifayət qədər vaxtdır. 450 milyon il əvvəl bir nəsli kəsilmə hadisəsinin yaxınlıqdakı bir GRB -nin nəticəsi ola biləcəyini irəli sürən sübutlar var.\nCarina bürcündə 8000 işıq ili uzaqda yerləşən Eta Carinae ulduzu qeyri-adi dərəcədə böyük bir ulduzdur. 150 günəş kütləsini ehtiva edən, ulduzdan güclü ulduz küləklərinin uçurduğu toz və qaz kozasında yaşayır. Güclü kütləsi səbəbindən astronomlar Eta Carinae-ni çox da uzaq olmayan bir gələcəkdə yaxınlıqdakı bir qamma şüası üçün namizəd hesab edirlər. Fırlanma oxu bizə işarə etmədiyi üçün bu ulduz partlayanda Yer çox güman ki, təhlükəsiz olardı. Kredit: Nathan Smith (Kaliforniya Universiteti, Berkeley) və NASA (Vikipediya vasitəsilə)\nGamma şüaları bizi kainatın hər tərəfindən çağırır. Bunlar, əvvəldən gələn əks -sədalardır, ulduz nəhənglərinin zorakı partlayışının mayaklarıdır. Gecə səması müntəzəm olaraq parıltı ilə yuyulsa da, son vaxtlara qədər orada olduqlarını bilmirdik. Gözlərimiz yalnız kosmosda yarışan bütün məlumatların kiçik bir hissəsini görə bilir. İnkişaf etmiş detektorlar və teleskoplar olmasaydı, kainatın çox hissəsi əbədi olaraq gizli qalacaqdı. Bütün tariximiz boyu insanlıqdan başqa nələri gizlədirik? Və sabah hansı yeni sirləri açacağıq?\nNiyə hər tam və yeni ayda tutulma olmasın?


Son illərin ən qalmaqallı - Miras hekayələri\n11 Noyabr 2015 11:54\nBugünlərdə Azərbaycan mediasında da müğənni Flora Kərimova ilə İlhamə Quliyevanın öz miraslarını köməkçilərinə vermələri ilə bağlı xəbərlər qalmaqallı varislik mövzusunu yenidən gündəmə gətirdi.\n"Yeni Müsavat" qəzeti sağlığında özləri, ölümlərindən sonra mirasları bölüşdürülə bilməyən məşhurlarla bağlı yazı hazırlayıb.\nSiyasət və şou-biznes tarixindəki ən qalmaqallı varislik hekayələrini sizə təqdim edirik.\nMandelanın özünü "böldülər", mirasını yox...\nCənubi Afrikanın əfsanəvi lideri Nelson Mandela torpağa tapşırılar-tapşırılmaz ailəsində miras üstündə dava başlayıb. Cənubi Afrika qəzeti olan "Times" ın yazdığına görə, Mandelanın böyük nəvəsi olan Mandla Mandela əfsanəvi liderin Kunu kəndindəki ailə evindən çıxarılıb. Evə gələn Mandelanın böyük qızı Makazivenin evin qıfılını dəyişdirdiyi bildirilir. Babasına aid ərazidə olan evində qalan Mandla bazar günü səhər oyandığında evində elektrik və suyun kəsildiyini görüb.\nTərəflər arasında intriqaların hələ Mandelanın ölümündən əvvəl başladığı bildirilir. Münaqişəyə səbəb isə miras davası olub. Mandela öz bibilərini babasının milyon dollarlıq varidatını ələ keçirməkdə ittiham edir. Onun atası 2005-ci ildə QİÇS-dən dünyasını dəyişdikdən sonra uşaqlarının Kunuya yaxın əraziyə köçməsi Makazivenin xoşuna gəlməyib və münaqişə də bundan sonra başlayıb.\nMüslüm Maqomayevin tapılmayan vəsiyyətnaməsi\n2008-ci il oktyabrın 25-də vəfat etmiş dünya şöhrətli müğənni Müslüm Maqomayevin ailəsindən də miras davası yan keçməmişdi. Mərhum sənətkarın müğənni Mila Karevoyla vətəndaş nikahından olan oğlu Müslim-Daniil atasından qalma mirasa sahib çıxmaq istəyirdi. ABŞ-da yaşayan Mila Karevoy və oğlu bununla bağlı vəkil tutdular və məhkəməyə müraciət etmək üçün sənədlərini hazırladılar. M.Karevoy həmin vaxt iddia edirdi ki, onda Müslüm Maqomayevin vəsiyyətnaməsi var.\n"Yalandır, ortada heç bir vəsiyyətnamə yoxdur. Çünki atam qəfildən vəfat etdi. 3 günün içində əlimizdən getdi. Ona görə də vəsiyyətnamə yaza bilməzdi. Nə vəsiyyətnamə? O, xəstəxanada olanda bizə gələcək planlarından danışırdı".\nBu sözləri isə Müslüm Maqomayevin qızı Marina Maqomayeva bildirib. Bəlli olub ki, M.Maqomayev istər SSRİ dönəmində, istərsə də ondan sonra fantastik tirajla çıxan kaset və disklərinə görə milyonlarla rubl həcmində qonorar alırmış.\nKayahan və Adnan Şenses öldü, pullar ailəni bir-birinə qatdı\nMəşhur Türkiyə sənətçisi Kayahanın ölümündən sonra ailəsi arasında miras davası böyüdü. Belə ki, Kayahanın ilk evliliyindən olan qızı Beste Haravon vəsatət qaldırdı. Beste Haravon məhkəmə ərizəsində atası ölməmişdən öncə İpek Açarın atasının hesabından külli miqdarda pul çəkildiyini bildirdi.\nKayahanın iki tərəfi qarşı-qarşıya gətirən mirası Gömeçdəki məşhur Gönül villa, yenə Gömeçdə bir mənzil, bankda külli miqdarda pul, gəmi və iki avtomobildən ibarətdir.\nKayahan irsinin 8/3 hissəsini böyük qızı Besteye, 8/3 hissəsini kiçik qızı Aslı Gönülə və 8/2 hissəsini həyat yoldaşı İpək Acara vəsiyyət edib.\n2014-cü ildə dünyasını dəyişən türkiyəli məşhur sənətçi Adnan Şensesin mirası qırxı çıxmadan bölüşdürülməyə başlandı. A.Şensesin həyat yoldaşı Lalə xanım ilə ilk həyat yoldaşı Meral Tunalıdan olan qızı Arzum arasında miras davası düşüb.\nLale xanım ilə Arzum sənətçinin illər əvvəl aldığı Zeytinburnundakı yanacaqdoldurma məntəqəsini 10 milyon dollara satışa çıxarıb.\nQeyd edək ki, Şensesin mülkiyyətinə Zeytinburnundakı yanacaqdoldurma məntəqəsindən başqa, İstanbulun Ortaköy, Akatlar və Arnavutköy rayonlarında bir lüks ev, İngiltərədə bir lüks ev, Levent məhəlləsində bir villa, Bordum Gümüşlükdə bir ferma, iki "Volksvagen" avtomobili və iki tanker daxildir.\nKeçək digər qalmaqallı miras hekayələrinə. Türkiyənin tanınmış siyasətçilərindən Nəcməddin Ərbakan 2011-ci ildə 84 yaşında dünyasını dəyişəndən sonra uşaqları arasında mirasının paylaşımı mövzusunda problemlər yaşanmış və məsələ məhkəməyə daşınmışdı. Üç uşaqdan Ərbakanın böyük qızı Zeynəb Ərbakan "mirasdan payını yetərincə ala bilmədiyini və qardaşlarının mal oğurladığını" iddia edərək, bacısı Elifdən, qardaşı Fatik Ərbakandan, eləcə də yeznəsi Mehmet Altınözün də aralarında olduğu 7 nəfər haqqında məhkəmə qarşısında iddia qaldırmışdı.\nPavarotti eyni taleyi yaşayıb...\nMəşhur italyan tenor Luçiano Pavarottinin 2007-ci ildə ölümündən sonra ailə üçün miras qalmaqalı başlandı. Toplam sərvəti 600 milyon dollar olaraq təxmin edilən Pavarottinin mirası ilə bağlı dörd qızı, ikinci həyat yoldaşı Nicoletta Mantovani və vəqflər məhkəmədə qarşı-qarşıya gəldilər.\nİntihar edən məşhur aktyor Robin Vilyamsın ailəsində də miras qalmaqalı uzun müddət müzakirə olunub. Amerikalı aktyorun sonuncu həyat yoldaşı Syuzan Şneyder və Vilyamsın keçmiş evliliklərindən olan üç uşağı mirasda anlaşamadıqları üçün məsələni məhkəməyə daşıdılar.\nDünyaca məşhur əmlak kralı olan Heri Helmslinin ölümü ilə başlanan miras davası isə aylarla medianın gündəmindən düşmədi. Çünki Empire State göydələni ilə paralel olaraq, əlavə 57 hotelin də sahibi olan H.Helmsli 57 yaşında dünyasını dəyişəndə 5 milyard dollara yaxın mirası olub. Bundan ən böyük payı isə itinə verib və 4 nəvəsindən 2-sini mirasdan məhrum edib.\nCeksonun dillərə dastan mirası və miras davası\n2009-cu ildə ürəyinə məğlub olan pop-kral Maykl Ceksonun ilk vaxtlar 30 milyon dollar miras qoyub getdiyi məlum olmuşdu. Pullar Ceksonun 81 yaşlı anası Ketrin, uşaqları Prins, Blanket və Paris arasında bölünəcəkdi. Həmin vaxt ailə adından açıqlama verən vəkil 2009-cu ildə ölən Mayklın 310 milyon dollar borcu ödəndikdən sonra yerdə bu rəqəmin qaldığını demişdi. Bu günə qədər 750 milyon tirajla albomu satılan Elvis Presley, "Bitlz" kimi ulduzların yanında adı çəkilən Mayklın hətta məhəlləsindəki əczaxanaya də borcu olub, buna görə məhkəməlik də olublar. Bu və digər borclarını ödəmək üçün mərhum London konsertlərini vermək istəyirdi ki, Əzrayıl başının üstünü kəsdirdi.\nM.Ceksonun atası Ceo Cekson da oğlunun mirasından pay istədi. Aradan bir neçə il keçəndən sonra Ceo Cekson Los Ancels məhkəməsinə iddia ərizəsi ilə müraciət edib. O iddia ərizəsində yazıb ki, Maykl Ceksonun anası Katerinə hər ay oğlunun mirasından 86 min dollar verilir. Qeyd edək ki, Maykl Cekson vəsiyyətində 3 uşağına anasının baxmasını istəyib. 86 min dollar da hər ay onun mirasından bu məqsədlə anasına ayrılır. Ceo Cekson isə özü üçün pul əldə etmək istəyir və hər ay ona 15 min dollar verilməsini tələb edib. Ata bu pulun kirayə, yemək və təyyarə biletlərinə xərcləyəcəyini bildirib.\nDünyanın gəlir bazarında ən böyük texnologiya firması olan "Samsung"un qurucusu Lee Byung-chul 1987-ci ildə ölümündən sonra ailəsinə 5 milyard dollara yaxın miras qoyub. 2010-cu ildə ailənin böyük qardaşı Lee Maeng-hee gəliri 220 milyard dollara çatan "Samsung" Qrupunun rəhbəri oğul Lee Kun-heeyə, bacısı Lee Sook-Heeyə mirasın paylaşımı ilə bağlı məhkəmə qarşısında iddia qaldırıb.\nTürkiyənin barmaqla sayılan Sabancı ailəsi də miras davasından öz nəsibini alıb. Sabancı Holdinqin qurucularından olan Hacı Ömer Sabancının 1979-cu ildə ölən oğlu İhsan Sabancının Nevin Tenik ilə yaşadığı qeyri-rəsmi nikahdan dünyaya gələn Sevilay Sabancı Çınar babasından qalan mirasa ortaq ola bilmək üçün 2003-cü ildə məhkəməyə müraciət etdi. Çinar məhkəmədən "Sabancının varisidir" qərarını çıxarıb.\nDünyanın ən varlı qadını olan Liliana Bettenkort sərvətinin 1 milyard avroluq qismini "mənəvi oğlum" dediyi fotoqraf François Marie Banierə bağışlayıb. Onun bu hərəkəti qızı Meyersi çox hirsləndirib. O, anasının əqli cəhətdən xəstə olub-olmadığının araşdırılmasını istəyir. Yaşlı qadın isə həkimə getməyi davamlı olaraq rədd edir. Dünyanın ən məşhur kosmetik şirkətlərindən biri olan "L":::Oreal"ın ən böyük investoru və dünyanın ən zəngin qadını olan 86 yaşlı Bettenkortun 23 milyard avroluq sərvətinin 1 milyardını 61 yaşlı fotoqrafa bağışlaması anası ilə qızı arasında kəskin narazılığa gətirib çıxarıb. Ancaq yaşlı qadın bu hərəkətinə görə peşman olmadığını bildirib. Fransa mediasının yaydığı xəbərə görə, qızı Meyersin şikayəti üzərinə polis sui-istifadə ehtimalını göz önünə alaraq Bettenkordu və fotoqrafı sorğu-suala çəkib. Anası ilə qızının bu hadisəyə görə küsülü olduğu bildirilib. Qeyd edək ki, Lilianın atası Eugen Şiller tərəfindən yaradılan şirkətdə dünya səviyyəsində 63 min adam fəaliyyət göstərir.